Коронавирус даврида авторитаризм: Пандемия якка ҳукмдорларга ҳам, демократларга ҳам бирдай қўл келди — Sof.uz\nКоронавирус даврида авторитаризм: Пандемия якка ҳукмдорларга ҳам, демократларга ҳам бирдай қўл келди\n28.04 22:12 710 Таҳлил\nПариж. Лувр музейи атрофида юрган ҳарбийлар Фото: Паскал Ле сегретен / Getty Images\nIldiz каналида сиёсатчи, тарихчи, профессор ва Граца (Австрия) Университетининг Жанубий-Шарқий Европа европалашуви кафедраси мудири Флориан Бибернинг мақоласи ўзбекчалаштирилди. Мақолани тўлиғича эътиборингизга ҳавола этамиз.\n“Пандемия якка ҳукмдорларга ҳам, демократларга ҳам бирдай қўл келди. Саноқли ҳафталар ичида дунёнинг учдан бир қисми қўрғон ичига тушиб қолгандай бўлди. Аскарлар ҳарбий транспорт воситаларида шаҳар марказларини айланиб юрмоқда, миршаблар фуқароларни жамоат жойларини тарк этишга чақирмоқда, оммавий эълонлар дронлар орқали янграмоқда. Энг қизиғи, бу одатий ҳолга айланди – қолди.\nКасалликнинг шиддат билан кенг тарқалиши ушбу кескин чоралар тўғри ёндашув эканлигини кўрсатмоқда. Коронавируснинг тарқалишини бартараф этиш мумкин бўлса-да, лекин дунё тағин бошқа бир хавф билан тўқнаш келмоқда: вирус камайиб, ортга чекинган пайтда кўплаб мамлакатлар 2020 йил март ойидан олдинги даврга қараганда анча камроқ демократик бўлиб қолади.\nИнқироз пайтида қарама-қаршиликлар эътиборсиз қолдирилади. Хавф шундаки, вақтинчалик нарса доимийга айланиши мумкин.\nБошида популист ва авторитар ҳукмдорлар пандемияга яхши тайёргарлик кўрмаган эди. Соғлиқни сақлаш соҳаси каби давлат институтларига нисбатан эътиборсизлик ва бепарволикнинг илм-фанни назар-писанд қилмаслик билан чатишиб кетиши АҚШ президенти Дональд Трамп, Мексика президенти Андрес Мануэль Лопес Обрадор ва Бразилия президенти Хейр Болсонаро бошлиқ ҳукуматларни анча заиф қилиб қўйди.\nСоғлиқни сақлаш соҳасидаги инқирозни инкор қилишнинг иложиси қолмаган пайтга довур, ҳукуматларнинг тарғибот агентликлари ва уларни қўллаб-қувватловчи оммавий ахборот воситалари коронавирус солаётган хавф-хатарни доимий суръатда кичрайтириб кўрсатиб келди. Қўшма Штатларда, масалан, Fox News демократларни хавф-хатарни калака қилишда айблади.\nЛекин келгусида пандемия авторитар раҳбарларни зил кеткизиши мумкин – чунки бировни айблайверишнинг оддий тактикаси муваффақиятсизликка учрайди ва фуқаролар тажрибага асосланган илмнинг қадрига етишни бошлайди. Бироқ агарда авторитар подшоларга ўз легитимлиги (қонунийлиги) таҳдиди туғилса, улар авторитар ҳокимиятини икки карра ошириб, ҳукмдорлигини мустаҳкамлаш учун фавқулодда вазиятлардан фойдаланиб қолиши мумкин.\nЎзи вирус пайдо бўлмасидан олдинроқ, дунё демократиянинг таназзулини бошдан кечираётан эди. Демократик мамлакатлар кўпайиши ўрнига, уларнинг камайиб бориши 2006 йилдан буён тез-тез кузатилмоқда. Бултур Freedom Houseʼга кўра, 64 мамлакатда демократик тушиш қайд этилган бўлса, фақат 37 мамлакатда демократиянинг кўтарилиши кузатилган. Ҳозирда, дунё мамлакатлари пандемияга қарши курашиш бўйича фавқулодда чораларни қўллаётган бир пайтда, диктатуралар ҳам, демократлар ҳам ижтимоий эркинликларни ёппасига чекламоқда.\nҚатор Европа давлатлари, хусусан Сербия президенти Александр Вучич Пекиннинг вирусга қарши саъй-ҳаракатларини юксак баҳолади. Хитойнинг ўзида инфекцияга чалинганлар сонининг камайиши ва Австрия, Греция, Италия ва Испания сингари давлатларга хитойликларнинг ёрдами Хитойнинг Европадаги обрўйини ошириб юборди.\n“Раҳмат сизга, Оға Си“. Белград кўчаларидан бирида (Сербия)\nАсосий ҳақ-ҳуқуқлардан бири бўлмиш (бир жойга) йиғилиш эркинлиги деярли ҳамма ерда бирдек чеклаб ташланди. Лекин эркин ҳаракатланиш чеклаб қўйилган ҳақ-ҳуқуқларнинг биринчиси ва охиргиси ҳам эмас. Қатор мамлакатларда сайловлар ортга сурилмоқда. Демократик сайловлар учун овоз бериш АҚШда камида 12 штатда кейинга қолдирилди. Сербия ва Шимолий Македонияда эса апрелга мўлжалланган миллий сайловлар кечиктирилди. Буюк Британияда май ойига белгиланган маҳаллий сайловлар ҳам чўзилди. Бугунги вазиятда сайловларни ўтказиш, шубҳасиз, қийин ва ҳатто жуда хатарлидир. Эҳтимол, 15 мартда бўлиб ўтган француз маҳаллий сайловларининг биринчи тури коронавирус тарқаб кетишини тезлаштирган бўлиши мумкин.\nШундай бир вазиятда, ортга сурилаётган сайловлар ҳукуматларни уларнинг қонунийлигидан жудо қилиши ва автократларга бу кечиктиришдан ўз ҳокимиятини мустаҳкамлашда фойдаланишга ва сайловларни ўзига қулай фурсатда ўтказишга ёрдам бериши мумкин. Ортга сурилиши кутилаётган сайловлар ўзида демократия учун бошқа хатарларни ҳам ифодалаб келмоқда. Гарчи аксарият поляклар май ойига режалаштирилган президент сайловлари қолдирилишини истаётган бўлсалар-да, ҳукумат сайловлар май ойида бўлади, деб қаттиқ туриб олмоқда. Бундай сайловлар амалдаги президент Анжей Дудага ноҳақ қўл келган бўлади.\nФавқулодда ҳолатлар кўпинча амалдаги раҳбарларга ёрдам беради ва мухолифатга кампания юргизишга халақит беради. Умумий олиб қараганда, кечиктирилган сайловлар – энг яхши танлов, лекин бундай қарорлар аниқ (тўғри) партиялараро келишув ва графикка амал қилиши керак.\n“Биз уруш ҳолатидамиз” – деди яқинда, Франция президенти Эммануэль Макрон.\nБундай кучли таассурот қолдирадиган нутқ пандемия билан кураш йўлида ҳаммани маҳкам жипслаштиришда ёрдам бериши мумкин. Лекин бундай мурожаатлар қалтис бўлиши ҳам мумкин. Вирус – бу армия эмас, уруш қўзғаш соғлиқни сақлаш соҳасидаги инқирозни – жазолаш учун қўлланадиган чораларни оқлаган ҳолда – хавфсизлик инқирозига айлантириши мумкин.\nКорхоналарнинг ёпилиши, ижтимоий масофа ўрнатилиши ва одамларни кўчага чиқармаслик, йиғинларнинг тақиқланиши – коронавируснинг кенг қулоч ёзиб кетишини назорат қилиш учун ўта зарур. Лекин жиддий хавф ҳам мавжудки, бу саъй-ҳаракатлар авторитаризмни янги мавжига олиб чиқиши мумкин.\nОзарбайжонда президент Илҳом Алиев баҳорги айём Наврўз табригидан мухолифатни бешинчи колонна деб таърифлашда фойдаланди ва пўписа ҳам қилиб қўйди:\n“Мазкур касаллик пайтида янги муносабатларга нисбатан қонун-қоидалар қўлланилади... Қайсидир паллада фавқулодда ҳолат ҳам эълон қилиниши мумкин. Бундай вазиятда бешинчи колонна вакилларининг изоляцияси тарихий зарурият ҳисобланади”.\nУйдан чиқмай ётган миллионлаб одамлар ёлғон хабарлар палак ёзадиган ижтимоий тармоқларга тез-тез мурожаат қилмоқда. Мутаассиб исломчилар ва ултраўнгчи гуруҳлар кенг тарқаладиган чалкашлик ва қўрқувдан ёвузлик ғояларини ёйишда фойдаланади.\nКўплаб мамлакатлар аллақачон фавқулодда ҳолат тўғрисида қонун қабул қилди ёки фавқулодда ҳолат эълон қилди. Венгрияда Виктор Орбан ҳукумати 30 мартда “Коронавирусдан ҳимояланиш тўғрисида” қонун қабул қилдики, бу давлатга қарорлар қабул қилиш ва мавжуд қонунлар ҳаракатини бирмунча вақт тўхтатишга йўл очиб беради. Қолаверса, парламент назорати инқироз даврида тўхтатиб қўйилди ва фақат премьер-министр у қачон бекор бўлишини белгилаши мумкин. Янги қонун ёлғон хабарларни тарқатганлик учун шафқатсиз жарималарни ҳамда комендант соати ва карантинни бузганлик учун беш йилгача қамоққа олиш жазосини амалга киритади. Исроилда премьер-министр Биньямин Нетаньяху фавқулодда ҳолатдан коррупция бўйича суд ишини ортга суриш, парламент йиғинларини тақиқлаш ва ички назорат бўйича ички разведка органларига фавқулодда ваколатлар бериш учун фойдаланиб қолди.\nИталия, Германия ва Австрия каби либерал демократик давлатларда ҳам фуқароларни назорат қилиш учун ҳеч кўрилмаган чоралар, хусусан мобил телефонлардаги маълумотлар ёрдамида уларни кузатиш чоралари қўлланилди. Черногорияда ҳукумат ҳатто карантинда қолиши керак бўлган фуқароларнинг исми ва манзилларини кенг оммага эълон қилди.\nКоронавирус инқирозига қарши қаттиқ чора-тадбирларни қўллаш керак, лекин одамларнинг ҳақ-ҳуқуқларини чекловчи ҳар қандай тадбир вақтинча ва мутаносиб (пропорционал) бўлиши лозим. Фавқулодда чора-тадбирлар доимий фавқулодда ҳолатга олиб келинмаслиги учун, аниқ белгиланган вақт доирасида бўлиши керак.\nШу билан биргаликда, коронавирусга қарши курашда муваффақият қозонган Тайвань, Сингапур каби давлатларни эслаб ўтмасдан бўлмайди. Уларнинг бу борадаги ютуқлари пандемия тўғрисида очиқ ва тўғри ахбор берганлиги билан характерланади.\nХавф аниқ. Пандемия бутун дунё бўйлаб демократиянинг жиддий пасайишига олиб келиши мумкин. Ҳозиргача Канада ва Жанубий Корея каби давлатлар бунда ҳаётий муҳим танқидий мунозаралар учун замин яратган ҳолда, пандемияга қандай самарали жавоб қайтариш кераклигини ҳаммага намоён қилишди. Бошқа давлатлар ҳам улардан ўрнак олишлари керак“.\nМақоланинг оригинал манбаси: Foreignpolicy.com\npandemiya сиёсатчилар Коронавирус эффекти\n3.06 21:55 10043\n3.06 17:06 3050\n4.06 09:30 3003\n3.06 09:02 2646\n4.06 18:00 2605\n27.05 21:54 775\n19.05 20:07 640


1. Интернетдан ўринли фойдаланайлик\nТехника тараққиёти асри ҳисобланмиш ХХI асрда инсоният бундан атига 20-30 йил бурун башорат қилса биров ишонмайдиган кашфиётларни ҳаётга тадбиқ этди. Улардан бири бўлмиш интернет бугунга келиб ижобий қарашлардан кўра салбий ҳулосаларни кўпроқ келтириб чиқараётгани ҳеч кимга сир эмас.\n2. “Оммавий маданият”-маънавият кушандаси -1\nДунёдаги ҳар бир халқнинг ўзига хос анъаналари, урф-одатлари миллий қадриятлари бор. Муайян заминда куртак очиб, неча юз йиллар давомида шаклланган ва сайқал топган маънавий мезонлар шу миллатнинг, шу халқнинг бебаҳо бойлиги ҳисобланади. Ҳаётимизга шиддат билан кириб келаётган техника ва технологиялар, глобаллашув жараёнларида бундай бойликнинг моҳиятини янада чуқурроқ англаш долзарб аҳамият касб этади. Бугун кескин тус олаётган "оммавий маданият" ҳам маънавий таҳдидлардан биридир.\n3. Коллежлар касб ҳунарга элтар\nМаълумки, муқаддас динимиз сизу биз мусулмонларни бу дунёда тинч омон, фаровон ҳаёт кечиришга, охиратда саодат аҳлидан бўлишга чорлайди. Ислом шариати жамиятнинг ҳар бир аъзоси етук ва баркамол тарбия топсин учун ёшликдан бошлаб илм фан, касб ҳунар малакаларини эгаллашлари борасида тегишли кўрсатмаларини ота-оналар, мураббийлар ва устозларга тавсия қилади.\n4. Коллежлар касб ҳунарга элтар\n5. КИЙИНИШ – ҲАМ ОДОБ, ҲАМ АХЛОҚ\nИстиқлол бизга нафақат ўзимизни, қадриятларимизни, анъаналаримизни, балки дину иймонимизни, қайтариб берди. Аллоҳ ҳаммамзни руҳий асоратдан, таъқибу тазйиқдан, қўрқувдан озод этди. Бизга яшаш завқини, бунёдкорлик илҳомини, орзулар шиддатини бахшида этди. Юртимиз чинакамига обод ва маъмур бўлди. Истиқлолимизга, Ватанимизга, келажагимизга муносиб баркамол авлод вакиллари вояга етди ва етмоқда. Уларнинг одобу ахлоқлари, илму тафаккурлари бобида муваффақиятлар беҳад кўп.\n6. КИЙИНИШ – ҲАМ ОДОБ, ҲАМ АХЛОҚ\n7. Касб-ҳунар ҳаётимиз мазмуни\nҚайси жамият ўз аъзолари турли қатламларини фойдали фаолиятга йўналтира олсагина у кучли ва истиқболли бўлади. Ҳозирги кунда Президентимизнинг алоҳида урғу бериб аҳолини бандлигини таъминлаш, иш ўринлари яратиш, касб-ҳунар коллежлари ўқувчиларининг келажаги тўғрисида қайғурмоқдалар.\n8. Касб-ҳунар ҳаётимиз мазмуни\n9. Вайронкор эмас, бунёдкор ғояларга интилайлик\nБугунги даврга таъриф бериш сўралганда, кўпчилик уни бежиз “Ахборот замони”, дея атамайди. Яна бир муҳим жиҳат - эндиликда ҳаётимизни замонавий ахборот- коммуникация технологияларисиз тасаввур этиш амримаҳол. Компьютер, интернет, уяли телефонлар, ижтимоий тармоқлар, телевидение... Буларнинг ҳаммаси инсон учун жуда зарур. Лекин шу ўринда савол туғилади: улардан ҳар доим ҳам ўринли фойдалана оляпмизми?\n10. Вайронкор эмас, бунёдкор ғояларга интилайлик\n11. РЎЗАНИНГ МОҲИЯТИДАН ИККИ ОҒИЗ...\nМуборак Рамазон ойи юртимизга ўзининг нури билан ҳулул этмоқда. Унинг мазмун-моҳиятида мужассамлашган руҳий ва жисмоний покланишдек энг ноёб кимёвий таъсир бор экан, у барчамизга муборак бўлсин. Покланишдек гўзал ахлоқий меъёрга муносиб бўлиб, мақсадларимизга етамиз деб умиб боғлаймиз.\n12. РЎЗАНИНГ МОҲИЯТИДАН ИККИ ОҒИЗ...\n13. Жиззах аҳлига байрам туҳфаси\nҲаётимиз шундай ажойиб кунларга бой бўлмоқдаки, қулоққа ёқадиган чиройли хабарлар эшитишга, ҳатто ўшандай ёқимли хабарларни кутишга ҳам одатланиб қолдик. Яратганга беадад шукрлар бўлсин! Ана шу руҳдаги янгиликларни байрам кунларида эшитсангиз, унинг жозибаси ўзгача бўлади, албатта.\n14. Шавкат Мирзиёев: ёшлар таълим-тарбиясида шошмаслик керак\n15. Ислом – илм динидир\nИнсониятга қиёматгача дастурул амал бўлган Қуръон Каримнинг илк оятлари ҳам бунга яққол далил бўлади.


Россия Суриядан ҳарбийларини олиб чиқиб кетадими?\n29.06.2018 16:17 0 1380\nРоссия президенти Владимир Путин сўнгги бир неча кун давомида Суриядан Россия қуролли кучларига тегишли 13 та самолёт ва 14 та вертолёт олиб чиқиб кетилганини маълум қилди. Бу ҳақда «Sabah» хабар бермоқда.\nШу билан бирга, Суриядан 1140 нафар ҳарбий ҳам Россияга қайтиб келган.\nВладимир Путин Кремлда ҳарбий курсантларнинг битирув маросими муносабати билан ўтказилган тадбирда иштирок этиб, ўтган йили Суриянинг «Ҳумаймим» ҳарбий базасига борганидан сўнг секин-аста рус ҳарбийлари Суриядан чиқиб кетаётганини айтди.\nСиёсат 16/04, 21:48\nХориж 22/05, 11:56\nРоссия харбийлари Сурияда номаълум жисмни уриб туширдилар


Ниҳоят Шавкат Мирзиё Бош вазир ўринбосари Рустам Азимни лавозимидан улоқтирди - «HARAKAT» XABAR AGENTLIGI :: Independent News Agency Harakat. Узбекистан, новости Узбекистана, политика Узбекистана, оппозиция Узбекистана\n20:41 - Ниҳоят Шавкат Мирзиё Бош вазир ўринбосари Рустам Азимни лавозимидан улоқтирди\nБугун мамлакат Бош вазир ўринбосари, айни замонда, Макроиқтисодий ривожлантириш, таркибий ўзгартиришлар, хорижий инвестицияларни жалб этиш комплекси раҳбари ҳам бўлган Рустам Азим лавозимларидан четлатилди. Марҳум Ислом Каримнинг меросхўри сифатида кўрилган бу одам анчадан бери Шавкат Мирзиёнинг томоғига тиқилган суяклардан бири эди. У ҳозирча “Ўзбекинвест” суғурта компаниясига раҳбар этиб тайинланибди.\nРустам Азим 1991-1998 йилларда Ўзбекистон Республикаси Ташқи иқтисодий фаолият миллий банки бошқарув раиси, 1998-2000 йиллари Ўзбекистон Республикаси Молия Вазири сифатида фаолият кўрсатган.\n2000 йилдан 2002 йилгача у Ўзбекистон Республикаси Бош вазирининг ўринбосари - Молия вазири, 2000-2003 йилларда Ўзбекистон Республикаси Бош вазирининг ўринбосари - Макроиқтисодиёт ва Статистика Вазири бўлиб ишлаган. 2003-2005 йилларда Ўзбекистон Республикаси Ташқи Иқтисодий Алоқалар вазири. 2005-2008 йилларда Ўзбекистон Республикаси Молия вазири. 2008 йил 22 ноябрдан 2016 йил декабригача Ўзбекистон Республикаси Бош вазирининг биринчи ўринбосари - Молия вазири, Макроиқтисодий Ривожлантириш Мажмуаси раҳбари. 2016 йил 15 декабрдан Бош вазир ўринбосари, Макроиқтисодий Ривожлантириш Мажмуаси раҳбари эди.\nҲеч шубҳа йўқки, бу - Шавкат Мирзиёнинг ҳаромий Ислом Каримдан кейин кўзга кўринмасдан давом этаётган тахт учун кураш доирасидаги энг жиддий қадами бўлди. Тахт силкинишга бошлаганга ўъшайди. Тахмин қилиш қийин эмаски, Рустам Азимнинг кейинги жойи ҳозир Шавкат Мирзиё ўтирган тахт бўлади, аслида, шундай бўлиши керак эди, ёки қамоқхона.


ЕР УСТИ ТРАНСПОРТ ВОСИТАЛАРИНИ СУҒУРТА ҚИЛИШ (КАСКО) | Alfainvest\nБОШ САҲИФАЖИСМОНИЙ ШАХСЛАР УЧУНЕР УСТИ ТРАНСПОРТ ВОСИТАЛАРИНИ СУҒУРТА ҚИЛИШ (КАСКО)\nЕР УСТИ ТРАНСПОРТ ВОСИТАЛАРИНИ СУҒУРТА ҚИЛИШ БЎЙИЧА ТАКЛИФЛАР:\n1. а) маҳаллий ва хорижда ишлаб чиқарилган транспорт воситаси;\nб) транспорт воситасига ўрнатилган қўшимча ускуна.\n2. Суғурталанувчининг ўз транспорт воситаси билан учинчи шахсларга етказган тан жароҳати ва/ёки моддий зарарлар натижасида юзага келган мажбуриятлари бўйича учинчи шахслар олдидаги фуқаролик жавобгарлиги.\n3. Суғурта қилинган транспорт воситаси ҳайдовчиси/йўловчиларнинг ҳаёти ва соғлиғи, модомики уларнинг ҳаёти ва соғлиғига йўл-транспорт ҳодисаси (ЙТҲ) оқибатида зарар етказилиши мумкин.\nСуғурта қилинадиган қалтисликлар:\nа) автотранспорт воситасининг бузилиши, буткул яроқсиз ҳолатга келиши ёки йўқолиши, қуйидагилар натижасида транспорт воситаси бузилиши, йўқолиши ёки қайта тиклаб бўлмайдиган даражага келиши мумкин:\n— авария, портлаш, ёнғин, ер чўкиши натижасида йўл қопламаси остига тушиб кетиш;\n— яшин уриши, бўрон, тўфон, довул, жала, дўл, қор бўрони, зилзила, сел, кўчки, сурилма, тошқин, сув босиши ва бошқа табиий офатлар;\n— учинчи шахсларнинг қонунга хилоф ҳаракатлари.\nб) транспорт воситасининг ўғирланиши, турли ҳаракатлар – олиб қочиш, босқинчилик, йўлтўсарлик натижасида юз берган ўғирлик.\nв) предметлар зарбаси\nСуғурталанувчининг учинчи шахслар олдидаги фуқаролик жавобгарлигини суғурта қилиш “Фуқаролик жавобгарлиги” қалтислигининг қопланишини таъминлаб беради.\n“Фуқаролик жавобгарлиги” қалтислиги – Суғурта қилдирувчининг транспорт воситаси эгаси сифатида бошқа шахсларнинг ҳаёти, соғлиғи ва/ёки мулкига транспорт воситаси билан зарар етказган ҳолатлардаги фуқаролик жавобгарлигини суғурталашдан иборат.\n“Бахтсиз ҳодиса” қалтисликларидан ҳайдовчи/йўловчиларнинг ҳаёти ва соғлиғини суғурта қилиш.\n“Бахтсиз ҳодиса” қалтисликлари – транспорт воситалари ҳайдовчилари ва йўловчиларини бахтсиз ҳодиса туфайли Суғурталанган шахс умумий меҳнат қобилиятини турғун ёки вақтинчалик тўлиқ йўқотиши ёки Суғурталанган шахс вафот этиши ҳолатларидан эҳтиёт шарт суғурталаш.\nСуғурта суммаси ва суғурта қиймати\nСуғурта суммаси — бу Шартнома тузилган ва суғурта ҳодисаси содир бўлганда зарар ўрнини қоплаш мақсадида «ALFA INVEST” томонидан тўланадиган сумма бўлиб, томонларнинг келишуви асосида белгиланади ва суғурта шартномасида қайд этилади. Бунда унинг миқдори транспорт воситасининг шартнома тузилган кундаги ҳақиқий қийматидан ошиб кетмаслиги керак.\nТранспорт воситасининг суғурта қиймати қуйидагиларга асосланиб ўрнатилади:\n• транспорт воситасининг айнан шундай марка ва моделининг ишлаб чиқарувчи завод томонидан белгиланган баҳоси, транспорт воситасининг суғурта\nШартномаси тузилган кунгача бўлган эскирганлик қийматига (фоизлардаги) камайтирилади\n• савдо ташкилоти томонидан берилган ҳисоб-китоб маълумотномаси ёки транспорт воситасини сотиб олиш-сотиш тўғрисидаги шартнома;\n• транспорт воситасининг бетараф нарх қўювчи томонидан баҳоланган аниқ қиймати.\nСуғурта суммаси ва суғурта қиймати сўмларда ёки чет эл валютасида белгиланиши мумкин.\nСуғурта тўловлари суғурта ҳодисаси содир бўлган ҳолларда суғурталанувчи томонидан суғурта ҳодисаси юз бергани тўғрисида ва етказилган зарарнинг миқдорини тасдиқловчи барча зарур ҳужжатлар топширилгандан сўнг 7 иш кунигача бўлган муддатда тўланади.\nТВнинг салони синган шиша парчалари билан шикастланганда, фара, фонарларга зарар етганда ваколатли идоралардан ҳужжатлар тақдим қилиш талаб этилмайди. ТВ кузови деталларига аҳамиятсиз зарарлар етказилганда, яъни зарарнинг умумий миқдори суғурта суммасининг 5%дан ошмаган тақдирда ALFA INVEST ваколатли органлардан (ЙҲХДХ ёки ИИБ) тасдиқловчи ҳужжатлар тақдим этилмаса-да, суғурта тўловини тўлаш ҳуқуқига эга.\nСизнинг хоҳишингизга биноан суғурта тўлови:\n— Транспорт воситасини Сиз танлаган энг яхши техник хизмат кўрсатиш марказларида таъмирлаб бериш тартибида ҳам амалга оширилиши мумкин.\n«ALFA INVEST» томонидан қуйидагилар йўлга қўйилган:\n• Суткалик диспетчерлик хизмати;\n• Суғурта ҳодисалари бўйича компания мутахассисларининг тезкор ҳаракати;\n• ЙТҲ жойидан эвакуация қилиш харажатларининг қоплаб берилиши;\n• Мустақил эксперт ташкилоти томонидан зарарнинг ҳақиқий миқдорини аниқлаш;\n• автомобилни ихтисослашган сервис марказида таъмирлаш (100% кафолат билан);\n• автотранспорт воситасини ишлаб чиқарувчи мамлакатдан келтирилган асл эҳтиёт қисмларидан фойдаланиш;\n• Сутка давомидаги диспетчерлик хизмати (телефонлар:120 00 70 120 00 80) (24 соат).


Жараён 16.08.2019 129\nҚишлоқ хўжалигига мўлжалланмаган ер участкаларини хусусийлаштириш соҳасидаги муносабатларни тартибга солиш мақсадида давлат раҳбари томонидан 2019 йил 13 августда "Қишлоқ хўжалигига мўлжалланмаган ер участкаларини хусусийлаштириш тўғрисида"ги Қонун имзоланди. Мазкур қонун 2020 йил 1 мартдан эътиборан кучга киради.\nХусусийлаштириш субъекти кимлар бўлиши мумкин?\nХусусийлаштириладиган ер учаскасига қишлоқ хўжалиги эҳтиёжлари учун берилмаган ва қишлоқ хўжалиги учун мўлжалланмаган ер участкалари киради.\nЕр участкасини хусусийлаштириш деганда оммавий мулк бўлган ер участкасини Ўзбекистон Республикаси фуқаролари бўлган жисмоний шахслар ва Ўзбекистон Республикаси резидентлари бўлган юридик шахслар мулкига ўтказишни тушуниш керак. Чет эллик фуқаролар, фуқаролиги бўлмаган жисмоний шахслар ва Ўзбекистон Республикасининг норезидентлари бўлган юридик шахслар ер участкаларини хусусийлаштириш субъектлари бўлмайди. Шу ўринда юридик ва жисмоний шахсларнинг кўчмас мулк объектлари жойлашган ер участкаларини хусусийлаштириш ҳуқуқи фақат ушбу объектларнинг мулкдорларига тегишли эканлигини таъкидлаш жоиз.\nҚайси ерлар хусусийлаштириш объекти ҳисобланади?\nЕр участкаларини хусийлаштириш объектларига қуйидагилар киради. Биринчидан, Ўзбекистон Республикаси фуқароларига якка тартибда уй-жой қуриш ва ободонлаштириш учун берилган ер участкалари. Иккинчидан, юридик шахсларга мулк ҳуқуқи асосида тегишли бўлган ёки улар томонидан хусусийлаштирилаётган бинолар ва иншоотлар, ишлаб чиқариш инфратузилмаси объектлари жойлашган ер участкалари. Учинчидан, бўш турган ер участкалари. Тўртинчидан, Ўзбекистон Республикаси иқтисодиёт ва саноат вазирлиги ҳузуридаги Урбанизацияни ривожлантириш жамғармасига берилган ер участкалари. Ер участкаларини хусусийлаштиришдан тушган маблағлар Урбанизацияни ривожлантириш жамғармасига йўналтирилади.\nҚонунга кўра тасдиқланган ва эълон қилинган режалаштириш схемалари бўлмаган ҳудудларда жойлашган ер участкалари, фойдали қазилмалар конлари жойлашган ер участкалари, давлат мулкидаги стратегик объектлар, табиатни муҳофаза қилиш, соғломлаштириш, рекреация мақсадлари ва тарихий-маданий мақсадлар учун мўлжалланган ерлар таркибига кирувчи ер участкалари, шунингдек, ўрмон ва сув фондларининг ерлари, эркин иқтисодий ва кичик саноат зоналари иштирокчиларига берилган ер участкалари хусусийлаштирилмайди.\nЕр участкаларини хусусийлаштириш доимий фойдаланиш ёхуд мерос қилиб қолдириладиган умрбод эгалик қилиш ҳуқуқлари асосида тегишли бўлган ер участкаларини юридик ва жисмоний шахслар томонидан сотиб олиш ҳамда ер участкаларини электрон онлайн-аукцион орқали сотиш шакллари орқали амалга оширилади. Ер участкаларини хусусийлаштириш қонунийлик, ихтиёрийлик, ҳақ тўлаш, хусусийлаштириладиган ер участкаларининг ва уларда жойлашган кўчмас мулк объектлари бирлиги, очиқлик ва шаффофлик принциплари асосида амалга оширилади.\nБўш турган ер участкаларини хусусийлаштириш, хусусийлаштириладиган ер участкалари учун ҳақ миқдори ва уни тўлаш, ер участкаларининг бозор қийматини аниқлаш тартиби Вазирлар Маҳкамаси томонидан белгиланади. Маҳаллий давлат ҳокимияти органлари ер участкаларини хусусийлаштириш тўғрисида қарор қабул қилади, электрон онлайн-аукцион орқали хусусийлаштириш мақсадида бўш турган ер участкаларини ва Урбанизацияни ривожлантириш жамғармасига бериладиган ер участкаларини аниқлайди. Қонунда бошқа давлат идораларининг ҳам вазифалари белгилаб берилган.\nКўчмас мулк объектлари жойлашган бўлса...\nКўчмас мулк объектлари жойлашган ер участкаларини хусусийлаштириш тўғрисидаги ариза ер участкаси жойлашган ердаги туман (шаҳар) ҳокимининг номига давлат хизматлари марказлари ёки Ягона интерактив давлат хизматлари портали орқали берилади. Туман (шаҳар) ҳокимлигидаги ер участкаларини бериш масалаларини кўриб чиқиш бўйича комиссия ариза олинган кундан эътиборан ўн иш куни ичида уни кўриб чиқиб, ижобий ёки салбий хулосасини тузади. Бу хулоса туман (шаҳар) ҳокимининг тегишли қарорини чиқаришга асос бўлади. Ер участкасига мерос қилиб қолдириладиган умрбод эгалик қилиш ҳуқуқи жисмоний шахсга ўтганда мазкур ер участкасини хусусийлаштиришга бўлган ҳуқуқ ҳам ўтади.\nХусусийлаштириладиган ер участкаси учун тўлов Ер участкаларини бериш масалаларини кўриб чиқиш бўйича комиссиянинг ижобий хулосаси тўғрисида ёзма ёки электрон билдиришнома олинганидан кейин ўн иш кунида жисмоний ва юридик шахс томонидан амалга оширилади. Ер участкаларини хусусийлаштириш тўғрисидаги қарор хусусийлаштириладиган ер участкаси учун тўлов амалга оширилганидан сўнг уч иш кунида қабул қилинади. Бу қарор суддан ташқари тартибда қайта кўриб чиқилмайди.\nБўш турган ер участкалари-чи?\nБўш турган ер участкалари аҳоли пунктларининг ва ҳудудларнинг бош режаларига мувофиқ маҳаллий давлат ҳокимияти органлари томонидан аниқланади. Бўш турган ер участкалари Урбанизация агентлиги билан келишилган ҳолда электрон онлайн-аукцион орқали юридик ва жисмоний шахсларга мулк қилиб сотилади. Бўш турган ер участкаларини хусусийлаштириш бўйича электрон онлайн-аукционда иштирок учун буюртма тадбиркорлик фаолиятини амалга ошириш учун Ўзбекистон Республикаси резиденти бўлган юридик шахс томонидан, якка тартибда уй-жой қуриш ва тадбиркорлик фаолиятини амалга ошириш учун Ўзбекистон Республикаси фуқароси бўлган жисмоний шахс томонидан берилади. Хусусийлаштириладиган бўш турган ер участкасининг қиймати ўтказилган электрон онлайн-аукцион натижаларига кўра белгиланади.\nХусусийлаштирилган ер участкалари хусусий мулк ва фуқаролик муомаласи объекти ҳисобланади. Хусусийлаштирилган ер участкасига бўлган хусусий мулк ҳуқуқи улар давлат рўйхатидан ўтказилган пайтдан эътиборан юзага келади. Хусусий мулк амалдаги қонунлар талаби асосида давлат томонидан ҳимоя қилинади. Қонунда хусусийлаштирилган ер участкалари мулкдорларининг ҳуқуқлари ва мажбуриятлари ҳам белгилаб қўйилган.\nХусусийлаштирилган ер участкасини мулкдордан олиб қўйишга фақат мулкдорнинг мажбуриятлари бўйича ундирув қонун ҳужжатларида назарда тутилган ҳолларда ва тартибда ушбу ер участкасига қаратилганда, шунингдек, национализация, реквизиция ва мусодара қилиш тартибида йўл қўйилади. Олиб қўйилаётган ер участкасининг қиймати амалдаги қонун талаблари асосида аниқланади. Хусусийлаштирилган ер участкасини национализация қилиш фақат давлат ва жамият эҳтиёжлари учун ҳамда ер участкаси мулкдорининг розилиги олинганда амалга оширилади.\nНационализация - фуқароларга ҳамда юридик шахсларга национализация қилинаётган мол-мулкка нисбатан мулк ҳуқуқини ҳақ тўлаш асосида қонун ҳужжатларига мувофиқ давлат ихтиёрига ўтказишдан иборат. Ер участкаси кейинчалик денационализация қилинган тақдирда, собиқ мулкдорлар уни хусусийлаштиришда устувор ҳуқуққа эга бўлади. Реквизиция деганда табиий офатлар, авариялар ва фавқулодда тусдаги бошқа вазиятларда мол-мулк жамият манфаатларини кўзлаб, давлат ҳокимияти органлари қарорига мувофиқ мулкдордан унга мулк қийматини тўлаган ҳолда олиб қўйишни тушуниш керак. Реквизиция қилиш Ўзбекистон Республикаси Вазирлар Маҳкамасининг қарори асосида амалга оширилади. Хусусийлаштирилган ер участкаси жиноят-процессуал қонун ҳужжатларида назарда тутилган ҳолларда мулкдордан суд қарори асосида олиб қўйилиши мумкин.\nМазкур қонун мамлакатимизда ерга оид муносабатларни тартибга солиш ва хусусий мулкни муҳофаза қилиш ишларига ижобий таъсир кўрсатади.


Қалб билан сир, сир билан руҳ орасидаги фарқ - Hidoyat.uz\nАсосий саҳифа Мақолалар Қалб билан сир, сир билан руҳ орасидаги фарқ\nЧоп этилди Dekabr 13, 2019 Қалб билан сир, сир билан руҳ орасидаги фарқda fikr bildirishni o'chirish\nЭҳсон билан яшашнинг икки даражаси бор. Биринчиси, “Аллоҳни кўриб тургандек ибодат қилиш” бўлиб, бу олий мартабадир. Иккинчиси, “сен Уни кўрмасанг ҳам У сени кўриб турибди” мартабаси бўлиб, пастроқ мақомдир. Бироқ эҳсоннинг ҳар қанча паст даражаси бўлса-да, имон билан яшашга қараганда барибир устун мартабадир. Чунки эҳсон Ҳақни мушоҳада қилувчи мақомининг хизматкори ва рубубият оламини мушоҳада қилишга йўналишдир. Ҳақ илмининг шакли билан жам бўлмоқ, Ҳақни кўришдан қўрқиб, ўзликдан ва халқдан халос бўлмоқдир. Тариқат аҳли тилида бу мақомга муроқаба дейилади.\nМурид бу мақомга эришгач, хавф ва қўрқувга тўлади. Ҳаромга қарамайди, ҳалолга ҳам ўта эҳтиёткорлик билан муомала қилади. Хилват ҳолида ёлғиз ўзи ёстиққа суянмайди, оёғини узатмайди. Ўйин-кулги, ҳазил-мазах қилмайди, дунёвий сўзлардан тийилади, одатий ишларни қилмайди. Гўёки дунё подшоҳининг ҳурмат-эътиборига тушганини билиб, сукунат ва ҳузурга эришган бир хизматчига ўхшаб қолади. Адаб ва эҳтиромга тўлиб-тошади. “У сени кўриб турибди” мақомига қадам қўйган муриднинг ҳоли ҳам шундайдир. Парвардигорига нисбатан ҳурмати ва адаби янада ортиб боради. Ҳақ таолодан бошқа ҳамма нарсадан узоқлашади, ўзлигидан кечади, “У сени кўриб турибди” оламининг ҳайбати билан тўлиб тошади.\nИсломий парвариш ва тобланиш жойи тан, имоний парвариш ва тобланиш жойи дил бўлганидек, эҳсоннинг парвариш ва тобланиш жойи сир ва жон (руҳ)дир. Руҳ “худди сен Уни кўриб тургандек” ифодасининг маконидир. Сир эса “Билгинки, У сени кўриб туради” ифодасининг маконидир. Тан билан қалб орасидаги фарқ юқорида айтиб ўтилган эди. Энди қалб билан сир ҳамда сир билан руҳ орасидаги фарқни изоҳлаймиз.\nҚалб билан сир орасидаги фарқ шундай: қалб ўзгарувчан бўлиб, турли оламларда кезиб юради. Баъзан сир ва руҳ пардасида Азиз бўлган Ҳақ таолонинг иззатини кўрувчидир, баъзан сир ва жон пардасида фаришталарнинг поклигини томоша қилувчидир. Баъзан сир ва жон пардасида пайғамбарларнинг изларини мушоҳада қилувчидир. Гоҳо сир ва руҳ пардасида қиёматдан кейинги қайта тирилиш кунини кўз олдига келтиради, гоҳо эса сир ва руҳ пардасида қазою қадарга назар солади. Сир эса ҳолдан ҳолга ўтмайди. Балки “У сени кўриб турибди” жумласининг қўрқув ва ҳайбатида қарор топади. Кечасию кундузи, муқимлик ё сафарда ундан хабардорлиги йўқ, у ҳам булардан бохабар эмас. Подшоҳи Зулжалолнинг назари остида эканини, нима деса, нима қилса ва нима ўйласа барчасини (Аллоҳ таоло) кўриб турганини била-\nди ва истиғроқ ҳолига тушади.\nСир ва руҳ орасидаги фарқ эса бундай: руҳ подшоҳи Зулжалолнинг назари остида эканини билади. Унинг назари билан бутун борлиги адаб ва ҳурматга тўлади. Ҳақ таолодан бошқасига илтифот қилмайди, бошқа нарсалар билан ором топмайди, бутун кўзини Азиз бўлган Аллоҳ таолонинг иззатли дийдорига қаратади.\nБу мақомлар ва маънавий даражалар бодом ёки ёнғоққа ўхшашдирлар. Уларнинг пўстлоғи, мағзи ва ёғи бор. Ёғ мағизда, мағиз пўстлоқ остида пинҳондир. Дунёдаги энг кўзи ўткир одамлар йиғилиб, пўстлоқ ва мағиздаги ёғни кўрмоқчи бўлсалар, асло кўролмайдилар. Мағизни пўстлоқда кўришга уринсалар ҳам кўролмайдилар. Чунки мағизни кўриш учун пўстлоқни чақиш керак. Мағизни оғир нарса билан эзиб янчмагунча ёғни кўролмайдилар. Дин оламида эса пўстлоқ баданнинг сўз ва ишларидир. Мағиз қалбнинг тафаккуридир. Ёғ сирнинг ҳузури илоҳийга эришувидир. Жон бу муборак ёғ билан тўла чироғдон нуридандир. Ҳақ таоло фармон қилади:\n“(Эй Муҳаммад) сиздан руҳ-жон ҳақида сўрайдилар. Айтинг: “Руҳ ёлғиз Парвардигорим биладиган ишлардандир”. Сизларга жуда оз илм берилгандир” (Исро сураси, 85-оят).\nНашриётдан харид нархи 12000 сўм


Нурсултон Назарбоев ўз халқидан узр сўради - xabar.uz\n19.10.2021 16:42 0 4451\nҚозоғистон собиқ президенти Нурсултон Назарбоев ўзи ҳақида тайёрланган филм-интервьюда халқдан узр сўради. Бу ҳақда унинг матбуот котиби Айдос Укибай Твиттерида ёзган.\nУкибайга кўра, Қозоғистоннинг биринчи президенти халқдан ўз хатолари учун кечирим сўраган. «Мен ҳеч қачон айтмаган нарсани айтаман. Бу сиз учун сенсация бўлади. Мен халқдан кечирим сўрайман. Буни айтиш жуда қийин»,— деган Назарбоев бошидан кечирган қийинчиликлари ҳақида.\nБундан ташқари, собиқ президент Қозоғистонда коррупцияда айбланиб, умрбод қамоқ жазосига ҳукм қилинган банкир Мухтор Аблязовнинг қочиши, шунингдек, Шарқий Қозоғистон вилояти ҳокимлигини сепаратистлар томонидан эгаллашга уриниш ҳақида гапирган. Сепаратистлар бу вилоятда «Рус ери»ни тузмоқчи эдилар.\nБиринчи президент Қирғизистондаги инқилоблар натижасида қочган икки президент — Асқар Акаев ва Қурманбек Бакиевларнинг самолётларининг Қозоғистонга учиб келишини ҳам эслаб ўтган.\nНурсултон Назарбоев Қозоғистон\nИқтисодиёт Кеча, 22:51\nСиёсат Кеча, 14:40\nШавкат Мирзиёев Элбоши Нурсултон Назарбоевни табриклади\nТехнология 24/11, 12:46\nХориж 22/11, 09:25\nҚозоғистонда сув омбори тўғони ёрилиб кетди


13:17 21 Феврал 2020\n17:35 07.02.2019 Ҳавола олиш\nОсиё кубогида сенсация тарзда ғолиб бўлган Қатар терма жамоаси эълон қилинган рейтингда бирданига 38 поғонага юқорилади.\nТОШКЕНТ, 7 фев - Sputnik. Осиё кубогидаги иштирокидан сўнг Ўзбекистон терма жамоаси ФИФАнинг янги рейтингида 6 поғонага юқорилади.\nЭндиликда Ўзбекистон миллий жамоаси 89-ўринни эгаллаб турибди.\nРейтинг етакчилигини жаҳон чемпионатининг бронза медали соҳиби Бельгия терма жамоаси сақлаб турибди. Жаҳон чемпионати ғолиблари французлар эса рейтингнинг иккинчи поғонасидан ўрин олган. Учинчи ўрин Бразилия вакилларига насиб этди. Биринчи ўнликка Хорватия, Англия, Португалия, Уругвай, Швейцария, Испания ва Дания киритилган.\nОсиё кубогида илк бор ғолибликни қўлга киритган Қатар жамоаси рейтингда ўз вазияти аъло даражада ўнглаб, 93-ўриндан 55-ўринга сакраб олди.\nОсиё футбол конфедерацияси (AFC) жамоалари ўртасида янгиланган рейтингда Эрон (22-ўрин), Япония (27-ўрин), Жанубий Корея (38-ўрин), Австралия (42-ўрин), Қатар (55-ўрин), БАА (67-ўрин), Саудия Арабистони (70-ўрин), Хитой (72-ўрин), Ироқ (80-ўрин), Сурия (83-ўрин), Ливия (86-ўрин) юқори поғоналарни банд этишди.\nҚирғизистон жамоаси эса 4 поғона йўқотиб, 95-ўринга тушиб кетди.\nҲозир рейтингда жами 211 миллий жамоалар келтирилган.


Сабзининг шифобахш хусусиятлари\n- ноябрь. 17, 2016\nСАБЗИ (Daucus) — соябонгулдошлар оиласига мансуб икки, қисман бир йиллик ўтсимон ўсимликлар туркуми, сабзавот экини. Сабзининг 60 дан ортиқ тури бор. Бир тури (Daucus carota) — маданий сабзи. экилади. Бу тур Ғарб (Ўрта Ер денгизи ҳавзасидан келиб чиққан 4 тур-хил — каротинли, сариқ, оқ, бинафшаранг сабзилар) ва Осиё (Афғонистон ва унга яқин ҳудудлардан келиб чиққан 6 тур-хил — сариқ, бинафшаранг, қизил, тўқ бинафшаранг, пушти, оқ сабзилар) кенжа турига бўлинади.\nУруғи майда, 1000 донаси 1—1,5 г. Илдизмеваси серсув, навига қараб думалоқроқ, цилиндрсимон, ранги сариқ, оқ ва баъзан қизғиш, оч кизил, узунлиги 8—17 см, вазни 30—200 г ва ундан ортиқ. Сабзиси (илдизмеваси)да 10—12 % қанд, 9,2% углеводлар, 1,1% азотли моддалар ва С, В,, В2, РР витаминлари, 9,0 (20—25 гача) мг% каротин бор. Сабзи инсон озиқ-овқат рационида муҳим ўринда туради. Янгилигида истеъмол қилинади, консервалар тайёрланади, тиббиётда эса сабзидан турли дори-дармонлар тайёрланади. Шимолий районларда ва Европа мамлакатларида, асосан, қизил, Марказий Осиё мамлакатларида сариқ сабзи экилади. Ўзбекистонда халқ селекциясида сабзининг жуда кўп навлари яратилган. Ҳозирги даврда сабзининг Мушак 195 (эртапишар) ва Нурли (ўртапишар), Мирзой қизил 228, Мирзой сариқ 304 (ўрта эртаги), Нант 4, Шантанэ 2461 (ўртаги) ва Зийнатли, Каскаде Ғ, Пума Ғ, ва бошқа навлари ва дурагайлари экилади.\nУнинг шифобахш хусусиятлари қадимдан маълум. Ўрта асрларда ундан юрак, қон-томир, жигар касалликларини, шунингдек сариқ ва йўтални даволашда кенг фойдаланилган.\nБугунги кунда сабзи камқонлик, меъда-ичак йўллари, ёғ босган организм, буйрак касалликлари ва бошқа қатор иллатларни даволашда муолажавий овқатланиш таркибида асосий ўринлардан бирини эгаллайди.\nСабзи каротин моддасига жуда бой бўлган сабзавотдир.Организмни бу модда запаси билан 2 кунга етарли таъминлаш учун ўртача катталикдаги битта сабзини истеъмол қилиш етарли бўлади. Бундан ташқари бу сабзавот тури В, РР, К, Е витаминлари, кальций тузи, калий, фосфор, натрий, темир, йод, магний ва бошқа фойдали моддаларга бой. Сабзида оқсил моддаси кам, лекин унинг таркибида тахминан 7% углевод (унинг асосий қисмини организмда яхши ҳазм бўлувчи глюкоза ташкил этади) бор.\nХом сабзини истеъмол қилиш соч ва тирноқларнинг синувчанлигида, кўриш қобилияти пасайганда жуда фойдали. У организмнинг касалликлардан ҳимояланиш кучини кўпайтиради, юқумли касалликлардан муҳофаза қилади. Худди шунинг учун ҳам ундан организм витамин етишмаслигидан толиқадиган қиш кунлари, халқимиз “илик узилди” деб атайдиган эрта баҳор кунлари истеъмол қилиб туриш тавсия этилади.\nБу сабзавот оғиз бўшлиғи учун фаол антибактериал воситадир. Стоматит (милк яллиғланиб, чақа бўлиши)ни даволашда халқ табобати сабзи шарбатига бир оз асал қўшиб чайишни тавсия қилади.\nСабзи қабзиятда мислсиз шифобахш сабзавот бўлиб, ошқозон-ичак йўлларидаги иллатларда ҳам фойдалидир. Сурги сифатида қирғичда қирилган сабзини ва шунингдек, унинг шарбатини (150-200 мл кечқурун уйқуга ётиш олдидан) истеъмол қилиш ниҳоятда фойдали. Бавосирда сабзи баргини дамлаб чой сифатида ичиш ёрдам беради. Узоқ вақт битиши қийин бўлган ярага сабзи бўтқаси боғланади. Сабзи минерал модда алмашинувини меъёрга келтиришда фойда беради, унинг шарбати катаракта ва конъюктивит касалликларида кўз ҳолатини яхшилайди.\nШуни таъкидлаш лозимки, қалқонсимон без касалликларида сабзи таркибидаги каротин организмда ўзлаштирилмайди. Шунингдек ингичка ичакнинг ўткир шамоллаши жараёнида сабзи истеъмол қилиш тавсия этилмайди.\nҚон босимида сабзи шарбати\nҚон босими ошишида 1 дона сабзини майда тишли қирғичдан чиқариб, 1 дона хрен илдизини қўшиш ва уларнинг шарбатини чиқариш, 40 мл лимон соки ва 30 г асал қўшиб, аралаштириш лозим. Кунига 3 маҳал, 15 мл дан овқатланишдан 30 минут олдин 6-8 ҳафта давомида истеъмол қилинади.\nЙўталда сабзи шарбати\n200 мл сабзи шарбатини 200 мл сутга қўшилади. Аралашмани илиқ\nҳолатда кунига 20 мл дан 5-6 марта ичилади.\nМайда тишли қирғичдан 400 г сабзини ўтказиб, шарбати олинади, уни 500 мл қайнатилган сут, 200 г тоза табиий асал билан аралаштирилади.\nАралашмани кунига овқатланишдан олдин 6-7 маҳал 70 мл дан ичилади.\nЖигар касалликларида сабзи шарбати\n150 г сабзини ва 100 г хрен илдизини қирғичдан ўтказиб, 20 мл спирт, 20 г асал қўшиб аралаштирилади. Аралашма 1-2 ой давомида кунига 3 маҳал 20 мл дан ичилади.\nСабзи шарбати герпес (терининг муайян қисми шамоллаши) касаллигида\nМайда тишли қирғичда 100 г сабзи ва 150 г олма чиқариб, турупини сиқиб, шарбати олинади. Кунига 4-6 маҳал 50 мл дан ичилади.\nСабзи шарбати ва уруғи сийдик қопида тош пайдо бўлганда\nИкки ой давомида янги олинган сабзи шарбатидан 20 мл дан кунига 4 маҳал ичилади.\nЙигирма беш г сабзи уруғига 600 мл қайнаган сув қуйилади. Аралашма қиздириб, ўчирилган духовкага бир неча соат ёпиб қўйилади. Тайёр бўлган аралашма докадан ўтказилиб, кунига уч маҳал 150 мл дан ичилади.\nГрипда сабзи шарбати ва чеснок\nМайда тишли қипғичдан 1 та сабзи ва чеснокдан 4 та тишчаси ўтказилади ва уларни сиқиб, шарбати олинади. Буруннинг ҳар бир катагига кунига 3 маҳал 2-3 томчидан томизилади.\nСабзи шарбати дерматитда\n100 г сабзи қирғичдан ўтказилиб, унинг турупи салфеткага бир текис қалинликда солинади, терининг касалланган қисмига 20-30 дақиқа қўйилади.\nСабзи дамламаси организмни тозалашда\nСабзини қуритилганидан 20 г ига 250 мл қайнаган сув қуйилади ва 10 дақиқага идиш қопқоғи ёпиб қўйилади. Дамлама бир неча қисмга бўлиб, кун давомида ичилади.\n17 ноябрь 2016 йил\nMore in this category: « Занжабилли чойнинг фойдалари\tЗиранинг фойдалари »


Янги вазир эътиборига. Ҳаммасини кадрлар ҳал...\n25.06.2018 21:38 2 6311\nҲаммамиз биламиз, соҳанинг оғриқли жойларидан бири – таълим бериш сифатининг пастлиги. Билмаганлар бўлса оддий мактабларимизда 9-10 йил ўқиб чиққан болаларни мактаб дарвозасидан чиқаётганда «ушлаб олиб», фанлардан савол берса кифоя – таълимимиз сифати нечоғлик эканини билиб олади (тест синовлари ҳам керак эмас).\nСифат пастлигининг объектив сабаблари бор. Уларни билиш, таҳлил қилиш ечимларни топишга ёрдам беради. Мен бугун баъзи жиҳатларга тўхталиб, ечим таклиф қилмоқчиман.\n«Ҳаммасини кадрлар ҳал қилади!»\nМазкур ибора рад қилиб бўлмайдиган ҳақиқатни ўзида мужассам этган. Ҳа, кадрлар етарли бўлмаса, қийин. Етук кадрлар эса осмондан тушмайди, уларни тайёрлаш фидойилик, вақт ва харажат талаб этади. Демак, ҳозирдан бошлаб педагогларнинг янги авлодини таёрлашга киришилганда ҳам битта савол саволлигича тураверади – «келажак майли, ҳозирни нима қиламиз?!».\nТаклиф айнан шу – ҳозирнинг аҳволини бироз бўлса-да тузатишга қаратилган. Демак, бошладик.\nЎқувчиларни фанга қизиқтира олиш малакаси ва истеъдоди юқори бўлмаган ўқитувчини минг бор қайта тайёрловга жўнатсангиз ҳам керакли натижага эришишингиз амримаҳол. Бу, албатта, керак, аммо бошқа имкониятларни ҳам ишга солиш лозим.\nПедагогларнинг янги авлодини тайёрлашга вақт керак, демак, ҳозир ишлаб турган ўқитувчига ёрдам берувчи омилларни яратиш зарур. Таклиф қисқача қуйидагича:\nЗамонавий имкониятлардан фойдаланиш\nХалқ таълими вазирлиги мутахассислари, компютер технологиялари мутахассислари ва киноижодкорларни жалб қилиб, ўқитувчиларга ёрдам берувчи мултимедиа маҳсулотларини тайёрловчи давлат корхонаси – студиясини тузиш.\nМазкур студияга мактаб фанларига доир 15-20 минутлик, ҳар бир предмет мавзуларини ёритувчи сифатли видеофилмлар яратишни топшириш.\nМамлакат бўйлаб мактаб синфхоналарини мултимедиа маҳсулотларини кўриш жиҳозлари билан таъминлаш.\nМасалан, биология фанидан дарс ўтаётганда ўқитувчи мавзуга доир видеофилмни ўқувчиларга қўйиб беради. Филм орқали – компютер графикаси ва кинотасвир ёрдамида ўқувчиларга биологик жараёнлар жонли қилиб кўрсатилади. Ўқувчи бу жараёнлар ҳақида визуал тасаввурга эга бўлади. Тасвир билан биргаликда (синхрон тарзда) мавзуни ёритаётган дикторнинг сўзларини ҳам эшитади.\n15-20 минутлик видеофилмни ўқувчиларга кўрсатгандан кейин дарснинг қолган вақтини ўқитувчи болаларга мавзуга доир қўшимча маълумотларни айтиш ва олинган билимларни мустаҳкамлаш учун саволлар беришга бағишлайди.\nУшбу лойиҳанинг афзалликлари:\nсифатли видеотасвир орқали мавзу болаларга тушунарли қилиб етказилади, жонли тасвир болаларнинг хотирасида қолади, болаларда фанга қизиқиш бениҳоя кучаяди;\nбундай ўқув филмлари ўқитувчига ёрдам бўлади, болаларни фанга қизиқтириш осон бўлади, дарс қизиқарли жараёнга айланади, бу эса таълим сифатини бир неча баробар юксалтиради;\nўқитувчилик касбининг оғир, иш унумига салбий таъсир этувчи жиҳати – чарчаш. 5-6 соат дарс ўтиб, мавзуларни ўқувчиларга тушунтириш асносида тинимсиз гапириш машаққати нечоғлик чарчатишини муаллимлар яхши билишади. Дарс давомида 15-20 минут филм намойиш этилиши эса ўқитувчига енгиллик бўлади ва юқорида айтилган фойдалардан ташқари ўқитувчининг толиқиб қолмаслигига ҳамда ўз устидан ишлашига, унумдорлик ўсишига имкон яратади;\nўқитувчи роса ўз ишига лаёқатсиз бўлган тақдирда ҳам (бунақа ҳоллар кам эмас) видеофилм орқали ўқувчилар билим олиб бораверади.\nМамлакатда видеодарсликлар яратиш индустриясининг юзага келиши:\nюртимизда фаолият юритаётган дастурчилар учун амалиёт вазифасини ўтайди, ривожланиш, янги услубларни кашф қилишга туртки бўлади;\nкомпютер технологиялари ривожланишига туртки бўлади;\nдарсликлар яратиш соҳасида янгиликлар қилишга замин таёрланади;\nяқин келажакда мазкур соҳа мамлакатимиз брендига айланиши, яъни видеодарсликлар яратиш соҳаси фойда келтирадиган бизнес-лойиҳага айланиши мумкин.\nЮзага келиши мумкин бўлган эътирозлар ва уларга жавоблар\nЭътироз: «Бу ўта катта маблағ талаб қиладиган лойиҳа».\nЖавоб: «Давлат миқёсида амалга оширилаётган бир қатор лойиҳалардан фарқли равишда мазкур лойиҳа унча катта маблағ талаб қилмайди. Аммо гап бунда ҳам эмас. Асосийси, энг яхши сармоя – ривожланишга йўналтирилган сармоя. Бу лойиҳа эса айнан шундай лойиҳа бўлиб, нафақат таълим сифатини юксалтириш (бу эса ўз-ўзидан муҳим), балки кенг қамровли инновацион ўзгаришларни келтириб чиқаришни ҳам кўзлайди.\nЭътироз: «Бу дарров бўладиган иш эмас, кўп вақтни талаб қилади!».\nЖавоб: «Ҳа, бу вақт ва меҳнат талаб қиладиган тадбир, аммо натижаси ҳам шунга яраша бўлади».\nЭътироз: «Бу янгилик эмас-ку, ўқув фильмлари яратилаяпти-ку!».\nЖавоб: «Сўз бу соҳани ниҳоятда юқори даражага кўтариш, ўқув филмларини ҳар бир дарснинг ажралмас элементига айлантириш, шу орқали фанларни ўзлаштириш даражасини кўтариш ҳақида кетаяпти. Ҳозир қилинаётган ишларни кўзда тутилаётган мазкур лойиҳа билан таққослаб бўлмайди».\nЭътироз: «Биология, физикадан бошқа, визуал тасвир керак бўлмайдиган фанлар ҳам бор-ку, уларни нима қиламиз?».\nЖавоб: «Ҳа, она тили, чет тили, жамиятшунослик каби тасвирнинг аҳамияти бўлмаган предметлар ҳам бор. Аммо бу фан ўқитувчиларининг ишини енгиллатса ҳам бўлади. Масалан, тил ўрганишни енгиллатувчи видоепостановкалар яратиш, жамиятшуносликка доир ижтимоий ҳодисаларни кўрсатиб берувчи филмлар қилиш мумкин».\nЭътироз: «Бунақада ўқитувчиларимиз талтайиб кетади, ҳар ким ҳам ўқувчиларга филм қўйиб бера олади-ку!».\nБу аслида паст савиядаги эътироз бўлиб, таълим жараёнини тушунмасликдан, баъзида адоват ва ҳасаддан юзага келиши мумкин.\nЖавоб: «Ўқитувчи таълим жараёнини енгиллаштирувчи бундай ўқув филмлари билан таъминлангандан кейин ундан, табиийки, яхшироқ натижаларни талаб қилиш мумкин бўлади. Қолаверса дарс фақат филм кўриш билан чекланмайди, балки кўрилган-эшитилганларни мустаҳқамлаш керак бўлади».\nВоқеликни объектив тушуниш учун энг муҳим нарсаларни унчалик муҳим бўлмаган нарсалардан тўғри ажратиш керак бўлади. Лойиҳадан кўзланаётган мақсад эса – болалар мактабда ҳақиқатан билим олсин, 9-10 йил умрини беҳуда ўтказиб юбормасин. Айнан шу мақсадни кўз олдимизда сақласак кўплаб эътирозлар ўз кучини йўқотади.\nШуни алоҳида таъкидлаш керакки, битта мавзуни ёритадиган сифатли мултимедиа маҳсулоти – ўқув видеофилмининг яратилиши ва мактабларга тарқатилиши бутун мамлакат бўйлаб мактабларда ўша мавзу яхши ўзлаштирилади дегани. Шунинг ўзи улкан ҳодиса. Аммо сифатли видеодарсликлар яратиш мамлакатимизда бир соҳага – индустрияга айланса фанларнинг ўзлаштирилиш даражаси қай даражада юксалишини тасаввур этса бўлади.


Ўзбекистон "Танк биатлони" ярим финал баҳсида - трансляция якунланди - 13.08.2019, Sputnik Ўзбекистон\nТўртинчи ярим финал босқичида Ўзбекистон, Лаос, Куба ва Қувайт жамоалари иштирок этмоқда. 13.08.2019, Sputnik Ўзбекистон\n13:16 13.08.2019 (янгиланди: 15:22 13.08.2019)\nТўртинчи ярим финал босқичида Ўзбекистон, Лаос, Куба ва Қувайт жамоалари иштирок этмоқда.\nЎзбекистон жамоаси халқаро армия ўйинлари “Танк биатлони” мусобақасида ярим финал босқичига чиқди.\nХалқаро армия ўйинларининг “Танк биатлони” мусобақасида илк бор иштирок этаётган Ўзбекистон ҳарбий хизматчилари энг яхши натижа билан ярим финалга чиқди. Ўзбекистон Судан, Зимбавбе ва Ангола жамоаларини ортда қолдирди.


Nazar Eshonqul. «Chizgilar» turkumidan: Jeyms Joys. | Xurshid Davron kutubxonasi\nMuallif Adib: Jahon adabiyoti va madaniyati 13.01.2013 izoh yo'q\nБундан роппа-роса 72 йил аввал 1941 йилнинг 13 январида атоқли адиб Жеймс Жойснинг ҳаёт шамчироғи ўчган эди. Аммо, ўтган вақт адибнинг жаҳон адабиётига бўлган таъсири сўнмаганини кўрсатди. Бу таъсирни замонавий ўзбек прозасида ҳам кўришимиз мумкин. Уни энг аввало янги,ноанъанавий тарзда ижод қилаётган 2-3 адиб ижодида кўзга ташланаётганини сезиш мумкин. Бу таъсир «оммавий» тус олмаслигининг сабаби бор. Асарни ўзбек тилига таржима қилган Иброҳим Ғофуров ёзганидек, ««Улисс» каби романларни оммавий суратда қабул қилиш қийин. Бу асар оммага мўлжалланмаган ва унга қаратилмаган. Жеймс Жойс бу асарини Европа ва Америка интеллектуаллари, ақлий, илмий ўсишларида анча илгарилаб кетган Фрейд, Юнг, Эзра Пауид, Эллиот сингари ўзига тенг даражада турган замондошларини мўлжаллаб ёзган, уларнинг тушунишлари, акс-садо беришлари, баҳс-мунозараларини назарда тутган. ХХ асрнинг йигирманчи йиллари бошланишидаёқ журналда босилиб чиқа бошлаган бу асарни тушуниш қийин деб бутун дунёда тан олинган. Лекин бу асарни тушуниб бўлмайди дегани эмас, асло. Фақат «Минг бир кеча»ни ўқиш билан «Улисс»ни ўқишнинг фарқи бор. «Улисс»ни ўқиш бу қаттиқ меҳнатни талаб қилади. Узлуксиз бош қотиришга, бутун диққат-эътиборни шу асарга қаратишга, унинг ранг-баранг оламлари ичида яшашга тўғри келади. Унинг ичига чуқурроқ кириб борганингиз сари адабиётимиз билан ўхшаш томонларни ҳис қилиб бораверасиз…»\nБугун сизга ушбу адиб ва унинг романи ҳақида истеъдодли ўзбек адиби Назар Эшонқулнинг фикрмулоҳазаларини тақдим этамиз.\n«Модерн адабиётнинг бош китоби бўлмиш «Улисс» (ўзбекчада «Улисснинг саргузаштлари») романи журнал вариантида («Жаҳон адабиёти» 2008. №4–9) ниҳоят, ўзбек тилида ҳам нашр этилди. Гап шундаки, кўлами ва салмоғи жиҳатидан ХХ асрнинг энг йирик ва энг шов-шувли асари ҳисобланган, бутун Ғарб маданиятини ларзага келтирган «Улисс» дунёнинг қайси тилига таржима қилинмасин, ўзига хос миллий ҳодиса сифатида эътироф этиладиган асарлар сирасига киради. Бу асар таржимаси ҳар қандай тилни синовдан ўтказади, унинг қудратини кўрсатади, имкониятларини кенгайтиради. Таржима учун таниқли таржимон Иброҳим\nҒафуровнинг жасоратига алоҳида тасанно айтиш керак. Чунки «Улисс» ҳар ким ҳам таржима қиладиган ёки таржима қилишга жазм этадиган асар эмас. Бу асарни машҳур Виржиния Вульф «роман-энциклопедия» деган бўлса, бошқа бир тадиқиқотчи ундаги мавзулар ва шарҳлар қамровини бутун бошли илмий текшириш институтига тенглаштирганди.\nАсар изоҳларининг ўзи таржимондан адабиёт, тарих, мусиқа, санъат ҳақида чуқур билимни талаб қиларди. Бошқа адиблар ва таржимонларнинг бу асар таржимасига қўл ургани ҳақида ҳар хил гаплар юрарди. Аммо ўша пайтдаёқ бу асар таржимасини фақат И.Ғафуров эплаши ҳақидаги эътирофлар ўзини оқлади. Шунинг учун асар таржимаси билан ўзбек адабиётини қутлаш керак.\nМен бугун таржиманинг хусусиятлари ҳақида гапирмоқчи эмасман. Ҳали бу ҳақда кўп ва хўп гапирилади. Йигирма йил олдин бу асарни русчадан ҳижжалаб ўқиганимда пайдо бўлган тассуротлар ўзбекча таржимасини ўқиётиб яна қайта уйғонди. Аввало, Иброҳим ака асарнинг услубини ва тилини билганини, Жойснинг стихиясини тўғри англаганини, асарнинг моҳиятини тушунганини алоҳида таъкидлаш керак. Асарнинг тили шу даражада оғир ва тийиқсизки, жумлаларда баъзан нима ҳақда гап кетаётганини англаш қийин. «Улисс» ҳамма ҳам ўқийверадиган, ҳамма ҳам ҳафсала қилаверадиган асар. Ўқилиши, ҳазм қилиниши жуда оғир асар ҳисобланади. Шу сабабли ўз адабиётимизда ҳам, бошқа адабиётларда ҳам унга етарлича тошлар отилган, мағзавага беланган. Аммо барибир ҳали- ҳануз бу асар сўнгги юз йилликнинг энг яхши ва энг забардаст романи сифатида эътироф\nРоман Гомернинг «Одиссуй» достони билан тузилишига кўра ва сюжет йўналишига биноан ўхшаш. Аслида Жойс бу асарида 20 асрнинг ўзига хос «Одиссияси»ни – мифини яратишни мақсад қилиб олган ва асар ичидаги воқеалар антик мифнинг сюжетига тўлиқ\nбўйсундирилган. Қадим достоннинг макон ва замони битта шаҳарнинг бир кеча-кундузлик маконига ва замонига айлантирилган. 18 та бобдан иборат асарнинг ҳар бир воқеасига қадим «Одиссуй» достонининг қайсидир йўналиши асос қилиб олинади. Блум – бу Одиссей, Стивент эса Телемак, Молли Блум Пенелопа ва ҳ.к. тарзда антик достон бобларига қолиплаштирилган. Шу сабабли асар тўла маънода миф-роман деб аталади.\nЖойс ХХ аср Ғарб маънавий дунёсини тадқиқ қилиш учун атайлаб ана шу қадим қолипни танлайди. Бунда иккита урғу бор: антик одамнинг орзу, умиди ва яшаш тарзи, ҳаётдан мақсади Жойс замондошлари ҳаёти ва орзулари билан солиштирилади. Асарни ўқиганингиз сайин сиз бунга гувоҳ бўлиб борасиз ва Гомер қаҳрамонлари нимани улуғлаб яшаган ва бугунги дунё одамлари нимани улуғлаяпти, нимага эътиқод қиляпти, инсоният нимани топди, нимани бой берди, муҳаббат, эътиқод, садоқат, ватанпарварлик қандай тушуниляпти? Умуман, мифлар давридан буён инсоннинг онгу шуури ўсдими, мифлар даврида одамзодни қийнаган муаммолар ХХ асрда ҳал бўлдими?\nАсарда ХХ аср бошидаги Ирландия ҳаёти қаламга олинган. Ёзувчи нигоҳи бу ҳаётнинг икир-чикирларигача, ҳатто одам товуш чиқариб айтишга уяладиган кечинмаларгача кириб боради. Жойснинг усули ана шунга имкон беради. Бу усулда «сен», «мен», «у» ўртасида ифода қилиш, баён чегараси бузилиб кетади, гўё асарда қайси шахс ҳикоя қилаётганини, қайси шахс ровий, қайси шахс қаҳрамон, англаб олиш анча мушкул. Набоков бу асарни қалб ё ҳиссиёт билан эмас, мия билан ўқиш керак деб айтганда юз карра ҳақ эди. Асар кутилмаган бадиий услублар, приёмлар ва тимсолларга, ғоя ва ҳикматларга, ташбеҳу истилоҳларга шунчалик\nбойки, бошқа бундай романни топиш қийин. Блум ҳақида ҳикоя қилаётиб, бирдан «мен»га, кейин «сен», «у» шахсига осонгина ўтиб кетилади, сизни асар жозибаси ва шуури қамраб олади. Аста-секин асар ичига кирганингиз сайин миф билан воқелик, ҳаёт билан хаёлнинг, ровий билан қаҳрамон орасидаги чегара йўқолади.\nАдибнинг инсон туйғулари ва майлларини худди кўзгудагидек аниқ акс эттириш усули барибир одамни ҳайратга солади. Бу усул биринчи марта Жойснинг ушбу романида ўзини тўла оқлади. Илгари насрчиликда баён шахснинг фақат биттаси тилидан ёки нуқтаи\nназаридан ҳикоя қилинарди. Бу асарда бир қаҳрамоннинг ўзида учта шахс ифодаси ёнма-ён кетаверади. Мазкур усул шунчаки зўраки тарзда сингдирилмаган. Асарни ўқиётганингизда бу нотабиий туюлмайди. Бу ифода усули Ғарб адабиётидаги «поток\nсознания»- «онг ости кечинмалари»ни кенг ва чуқур акс эттириш имконини беради. Бошқа бир томондан, Жойсда тушунарсиз, маъноси йўқ жумлалар жуда кўп. Газетадаги хабар каби расмий ва қуруқ тилдаги лавҳалар ҳам тез-тез учрайди. Баъзида шеърга ўхшаш сажлар келиб қолади, баъзида тиниш бегиларга бўйсунмаган гаплар тузилиб қолади. Буларнинг ҳаммаси маълум мақсад билан асарга киритилган. Бу инсон ҳаётининг бизга маълум бўлмаган ички дунёси ифодаларидир. Жойс асарда ўзи ифода этаётган турли қаҳрамонларнинг ички дунёси шундай тушунарсиз ҳиссиётлар қоришиғидан иборат, бу кечинмаларнинг кўпини ўша кишининг ўзи ҳам билмайди, нималигини сезмайди, аммо бу кечинмалар – онг ости оқими инсонни таҳлил қилиш учун энг муҳим майллар бўлиб қолаверади деб таъкидлайди. Аслида ҳам шундай.\nБугунги инсон ботини уйига ва ватанига қайтишни ният қилиб, шу йўлда улуғвор саргузаштларни бошдан кечирган антик Одиссейдан тубдан фарқ қилади. Асарда вақт, замон, давр ўз моҳиятини йўқотади. Воқеа инсониятнинг ўтмишида ҳам, ҳозирида ҳам, келажагида ҳам содир бўладигандек туюлади. Буюк Одиссейнинг Троя жангидан уйга қайтиши билан Мартин Блумнинг фоҳишахонадан уйга қайтиши истеҳзо тарзида қиёс қилиб олинган. Одиссия қанча саргузаштларни бошдан кечирган бўлса, Блумнинг бир куни ҳам шунча саргузаштларга – ички, ботиннинг фош этилган саргузаштларига тўла.\n«Улисс» романининг «Одессей» билан композицион тузилиши ва воқеалар ривожининг бир хиллигида иккита урғу бор: биринчи урғу антик одамнинг нияти, мақсади, орзу-умиди билан ХХ аср кишисининг орзу-умидини, қалбини ва ҳаётини қиёслаш.\nАсарни ўқиган сайин кўз олдингизда мешчанларча яшашга ўрганган, юксак мақсаддан мосуво оломон пайдо бўлади. Блумлар, Стивенлар ХХ аср кишилари! Уларда юксак мақсаднинг ўзи йўқ, кураш ва қаҳрамонликдан асар ҳам йўқ. Улар қурт каби ўрмалаб умр кечирувчи бир тўда ҳашаротдирлар. Қадим қаҳрамон Оддессейдаги муҳаббат, эзгулик учун курашиш сўниб бўлган. Энди булар ақл ва жинсий шаҳватнинг бир гуруҳ қурбонларига айланган. Шу сабабли ҳам романдаги мураккаб тил, тушунарсиз жумлалар, бемақсад ишлатилган боблар жуда кўп. Бу одамлар на қалб, на ахлоқ, на эзгулик қоидаларига бўйсунадилар.\nTeg(lar) Jeyms JoysNazar Eshonqul\nJeyms Joys. Eveline. Bir hikoyaning ikki tarjimasi\nO‘roz Haydar. Men sizni qutlayman, Hayot! & Nazar Eshonqul. She’r — ko’ngil isyoni\nNazar Eshonqul. Men nima uchun yozaman? & » Mendan «Men»gacha» to’plamidan


Cамарқан шаҳрида Ўзбекистон Республикаси Маданият вазирлиги ҳузуридаги Маданият ва санъатни ривожлантириш фонди ташаббуси билан “Samarkand Half Marathon” халқаро хайрия марафони бўлиб ўтди.\nНуфузли анжуман қатнашчилари марафонни қўҳна кентнинг Регистон майдони ҳудудидан югуришдан бошлаб бердилар. Қувонарлиси шундаки, мазкур халқаро марафонда иштирок этган 70 ёшли наманганлик фахрий Устоз-муаллима Людмила Музаффарова ғолибликни қўлга киритди.\n- 1983 йилда илк марта халқаро марафонда иштирок этиб, фахрли биринчи ўринни эгаллаган эдим, - дейди Наманган давлат университетининг катта ўқитувчиси Людмила Музаффарова. - Ўшандан кейин кўплаб халқаро марафонларда иштирок этиш ва ғолиб чиқиш насиб қилди. Германияда ўтказилган марафонда иштирок этиб, уларнинг спорт нормативларини бажарган илк хорижлик аёл спортчи сифатида эътироф этилганимдан ҳам хурсандман.\nЛдюдмила опа Самарқандда ўтказилган марафонни чинакамига халқаро даражада ташкиллангани ва савияли ўтказилганлигини таъкидлади.\nДарвоқе, “Samarkand Half Marathon” халқаро хайрия марафонида вилоятимиз шарафини Наманган давлат университетининг спорт йўналиши битирувчиси Нурхон Муҳиддинова ҳам муносиб тарзда ҳимоя қилиб, 21 километрлик масофасида энг юқори натижани қайд этиб, ғолиблик шоҳсупасининг юқори поғонасига кўтарилди.


Тошкентда яна Mercedes-Benz автобуси ёниб кетди\nWhatsApp орқали Озодликка йўлланган видеода ёнаётган автобус акс этган.\nWhatsApp орқали Озодликка ёнаётган автобус акс этган видео йўлланди. Норасмий манбаларнинг хабар қилишича, ҳодисада ҳеч кимга зарар етмаган ва бу автобуснинг Тошкент шаҳридаги "3-Автобус Саройи"га қарашли экани айтилмоқда. Айни пайтда ёнғин сабаблари номаълум қолмоқда.\nWhatsApp ижтимоий тармоғи орқали Озодлик радиосига йўлланган 18 сониялик видеода бир неча метр наридан олинган автобуснинг деярли ёниб битаёзгани акс этган.\nҚолган-қутган шакли ва яшил рангидан ёнаётган автобус экани аниқ кўриниб турган бу видеони йўллаган манба ҳодисанинг жума куни Тошкентнинг Қорасарой дахасида содир бўлганини билдирди.\nТошкентда автобус ёнди\n180p | 1,3MB\nОзодлик мухбирининг бу видео ортидан аниқлашича, бу автобус шаҳардаги "3-Автобус Саройи"га қарашли автобус бўлгани айтилмоқда.\nҲозирча бу автосарой билан боғланишнинг имкони бўлмади.\nАммо, шаҳардаги бошқа автосарой ходимларидан йиғилган маълумотларга кўра, ҳодиса Тошкент шаҳрининг Олмазор туманида содир бўлган.\nМаълумотга кўра, бекатга яқинлаган автобусда ёнғин хавфи сезилгач, ҳайдовчи дарҳол йўловчиларни автобусдан туширган ва нари кетишни сўраган.\n"Кейин шу пожар бўпти экан. Ҳеч кимга ҳеч нарса қилмаган. Ҳамма тарқалиб кетган бўлган уже. Шу 3-атопаркка қарашли, деб айтишди. Бугун эрталаб билдим буни", деди шаҳардаги автосаройлардан бирининг диспетчери.\nТошкентдаги 12-, 18-, 8-Автобус саройлари ходимларидан йиғилган маълумотларга кўра, Mercedes-Benz Conecto русумидаги автобус ёнғиндан сўнг яроқсиз ҳолга келган.\nБу ёнғин ҳақида ўзбек ижтимоий тармоқларидаги маълумотлар асосида хабар қилган Gazeta.uz нашри ҳам ҳодисанинг Олмазор туманидаги "Қорасарой" автобус бекатида бўлганини ёзди.\nТаҳририятга сурат йўллаган Елена исмли ўқувчисига таянган интернет нашрнинг ёзишича, автобуснинг ички қисмида бошланган ёнғин автобус салонига кўчгунига қадар йўловчилар уни тарк этишга улгурган.\nЁнғинни ўчириш учун эса 3 та ўт ўчирувчи машина келган.\nҲозирча, ҳодисадан сўз очган манбаларнинг ҳаммаси ёнғин сабаблари номаълум экани ҳақида ёзмоқда.\nБунга қадар шу йилнинг 14 мартида ҳам Тошкент шаҳридаги "7-Автокорхона"га қарашли экани айтилган Mercedes-Benz русумидаги автобус ёниб кетган эди.\nУнда ҳам ҳеч кимга зарар етмаган ва ёнғин сабаблари қоронғулигича қолган.\nАйни пайтда ижтимоий тармоқларда бу ҳодисаларнинг қизғин баҳси бормоқда ва фойдаланувчилар айнан сабаблар хусусида баҳс қилмоқдалар.\n- Иккинчидан, шаҳарда автомобил йўллари ўта абгор ҳолга келгани боис автобуслар кутилган муддатидан олдин ишдан чиқмоқда. Айнан Mercedes-Benz русумидаги автобуслар учун асл эҳтиёт қисмлари эса сўнгги 4 йил ичида хориждан келтирилмаган.\nБулар ижтимоий тармоқларда фойдаланувчилар томонидан Mercedes-Benz автобусларида юзага келаётган ёнғин сабаблари хусусида ўртага ташланаётган тахминлардан баъзилари эди.\nМана шу тахминларга ойдинлик киритишини сўраб, Озодлик мухбири боғланган Тошкентдаги Автобус саройлари ходимлари фақатгина йўлларнинг нобоплигига оид тахминларни қувватладилар.\n"Бизда мана ҳозирам ишлаяпти техникларимиз. Уларнинг иш режими бор. Ҳар битта автобус ипидан-инграсигача техосмотрдан ўтади. Ўтин ташимаяммизку ҳар ҳолда, тўғрими?! Керакли эҳтиёт қисмлар қўйилади керак бўлса! Лекин, сиз айтган ёнғинга нима сабаб бўлганини ман билмадим энди. Экспертный группа айтадида уни", деди Тошкентдаги йирик автобус саройларидан бирининг исмини айтмаган диспетчери.\nШу тариқа, шаҳар аҳолисини ташиётган ва ташқи кўринишдан яп-янги турган Mercedes-Benz автобусларида рўй бераётган ёнғин сабаблари ҳақида Озодлик ҳозирча бирор расмий ташкилотдан муносабат олишга муваффақ бўлмади.\nАммо таҳририят келгуси иш ҳафтаси давомида бу ҳодисалар юзасидан расмий ташкилотлар муносабатини ўрганишга уринишда давом этади.


Ўзбекистон футзал терма жамоаси Африка чемпиони билан ўртоқлик ўйини ўтказади / CHAMPIONAT.asia\n03:02Европа лигаси. 5-тур ўйинлари якунланди 0 02:10РПЛ клублари ушбу мавсум еврокубокларда фақатгина бир ғалабага эришди 1 02:00Olamsport: Бектемир камарларни бирлаштирмоқчи, Жошуа жанг учун гонарари камайишига ҳам рози ва бошқа хабарлар 0 01:35ЦСКАдан жуда ёмон натижалар 0 00:57Европа лигаси. "Милан"дан иродали ғалаба, "Тоттенхэм" дуранг ўйнади, "Лестер" мағлуб бўлди ва бошқа натижалар 0 00:28Конференциялар лигасининг дастлабки финали ўтказиладиган стадион маълум қилинди 3 00:14Европа лигаси. "Арсенал", "Рома", "Наполи" ва бошқа жамоаларнинг асосий таркиблари маълум! 1 23:51Моуринью - Артета ҳақида: "Арсенал"да ишлаш учун юқори савияда бўлиш керак, демак..." 1 23:32Паредес: "Умид қиламанки, Месси ПСЖга ўтади" 1 23:15Сульшер жамоада жароҳатланганлар ҳақида гапирди 2 22:52Миллатлар лигаси ярим финалида финал олдидан финаллар бўлади 13 22:44"Қўлқопинг эскирдими? Мана, янгиси!" 12 22:35"Барселона" футболчиларга январь ойи учун маош тўламайди 2 22:14Европа лигаси. "Милан", "Тоттенхэм", "Лестер" ва бошқа жамоаларнинг асосий таркиблари маълум! 1 21:45Зиданнинг келажаги “Боруссия М” билан ўйиндаги натижага боғлиқ (Cadena Ser) 4\nЎзбекистон футзал терма жамоаси Африка чемпиони билан ўртоқлик ўйини ўтказади\n27 окт 18:47\nТеглар : Ўзбекистон футзал терма жамоасиМарокашБаҳодир Аҳмедовфутзал\nФутзал бўйича Осиё чемпионатида иштирок этадиган Ўзбекистон терма жамоаси 1-9 ноябрь кунлари ўқув-машғулот йиғини ўтказади.\nБаҳодир Аҳмедов мазкур йиғинга 17 нафар футболчини жалб этди. Йиғин доирасида футзалчиларимиз Марокаш терма жамоасига қарши иккита ўртоқлик ўйинида майдонга тушади.\nМазкур учрашувлар 7-8 ноябрь кунлари Марокаш пойтахти Работ шаҳрида бўлиб ўтади.\nЙиғинга чақирув олган футзалчилар рўйхати:\nЭслатиб ўтамиз, футзал бўйича Марокаш терма жамоаси 2016 йил бўлиб ўтган Африка чемпионатида ғолиб чиққан. Ўша мусобақа ҳозирча сўнгги қитъа биринчилиги бўлиб турибди.\n"Қўлқопинг эскирдими? Мана, янгиси!" 12\n27 окт 19:18:57\nHa yaxshi tanlov bulibdi shunday jamoalar bilan oʼyin faqat terma jamoa foydasiga xizmat qiladi.\n27 окт 18:50:04\nfutbolda ham shunaqa termalar bilan òynash kerakda\n27 окт 19:23:11\nТанганинг иккинчи томони бор, терма жамоамизни муҳим ўйинлар кутмоқда. Жамоа йиғинни якунлаганидан сўнг Вадим Карленовичга ким қандай ёрдам бераётган экан, шуниси қизиқ. Чунки ҳар бир ёрдамчисининг яна бошқа иш жойи бор. Уларга ҳам вақт ажратмаса бўлмайди. Лекин бош жамоанинг қолиб кетиши ҳам нотўғри. Масалан, Абрамовга яқиндан ёрдам бериши айтилган Темур Кападзе ёшларга қарасинми ёки натижалари ёмонлашган “Локомотив”га? Муҳим паллада миллий жамоа рақибларини ким ўрганади? Кападземи ёки Жепаров? Сервер рақибларимиз ҳақида маълумотлар тўплаш билан банд бўлса, U-14нинг тақдири нима бўлади? Хуллас бундай пайтда бир-бирига боғлиқ саволлар жуда кўп. Ачинарлиси, бу йўл биз учун ҳеч қачон ёрдам бермаган. Агар ижобий жиҳат бўлганда, биз аллақачон жаҳон чемпионатига чиққан бўлардик, бир марта бўлса ҳам Олимпиядага борардик. Вадим Абрамов терма жамоа ва клубда ишлашнинг ёмон томони йўқлигини айтиб, бу борада терма жамоа йилда бир неча маротаба йиғилиши, қолган пайт клубда ўйин амалиётига эга бўлиб туришини айтганди. Бу қанчалик тўғри эканлигига футболимиз тарихи жавоб бериб турибди. Ўз навбатида бу хориж тажрибасида ҳам қўлланилмайдиган усул.\nЯна бир жиҳат борки, у ҳақида ҳам сўз юритмасак бўлмайди. Бу охирги пайтларда мухлисларнинг эътирозига сабаб бўлмоқда. Жумладан, Самвел Бабаян даврида Александр Лобанов ва Игорь Сергеев терма жамоа ўйинида асосий таркибда майдонга тушиши, Вадим Абрамовда эса Лутфулла Тўраев ва кўплаб бунёдкорчиларнинг йиғинларга жалб этилиши ишқибозлар томонидан танқидларга сабаб бўлмоқда. Тўғри, мухлисларга қайсидир футболчининг ҳаракатлари ёқмас, лекин уларни яқиндан сиз-у, биздан кўра ўша мураббийлар билади. Бу борада таниқли шарҳловчи Хайрулла Ҳамидовнинг фикрлари қандай эканлигини билиш мақсадида уларга мурожаат қилдик.\nОхирги пайтларда Вадим Абрамовнинг терма жамоага чақириладиган футболчилар борасидаги танлови, “Бунёдкор”даги натижаларнинг пасайгани мухлисларнинг ҳавотирига сабаб бўлмоқда. Уларнинг наздида гўёки, унинг қарашлари эскиргандек. Бироқ шуни унутмаслик керакки Абрамов ўртоқлик учрашувларида натижалардан кўра ўйиинга кўпроқ эътибор қаратади. Асосий мусобақада эса ўзини кўрсатишга уринади. Буни Қатар-2011да кўрганмиз. Осиё чемпионатига тайёргарлик жараёнларида Вадим Абрамов бошчилигидаги терма жамоамиз назорат баҳсларида ғалаба қозона олмасди. Бу ишқибозлар орасида қўрқувни юзага келтирганди. Аммо чемпионатда ажойиб ўйинларни айнан терма жамоамиз намойиш этганди.\nКелинг мухлисларнинг қўрқувидан келиб чиқиб Абрамовнинг ўрнини ким эгаллаши мумкинлиги борасида фикр мулоҳаза юритамиз. Бу лавозимга хориждан мураббий олиб келдик, бўлмади. Маҳаллий мутахассисларни тайинладик, ўхшамади. Энди яна битта йўл бор. У ҳам бўлса Шота Арвеладзе. Грузиялик мураббий юртимизда бир неча йилдан бери фаолият олиб бормоқда ва “Пахтакор”нинг ўйинида сезиларли ўзгаришларни амалга оширди. Балки унинг варианти борасида мутахассис фикрига қулоқ тутармиз. Албатта, бу шунчаки фикр-мулоҳаза эканлигини унутманг.


18 июль, 2021, 14:50\nУ алоҳида шуғулланмоқда.\n"Реал" Мадрид клуби ҳужумчиси Лука Йович жароҳат олиб сафдан чиқди. Бу ҳақда El Mundo Deportivo нашри хабар тарқатмоқда.\nЮқоридаги манбага кўра, 23 ёшли сербиялик футболчи мушакларида оғриқ ҳис қилмоқд. Шу боис у ҳозирда якка тартибда шуғулланмоқда.\n“Қироллик клуби” раҳбарияти Йовични сотиб юбориш ҳақида ўйламоқда. Аммо уни 63 миллион евродан камига қўйиб юборишмоқчи эмас. Айтиш керакки, “Рела” 2019 йилда Йовични "Айнтрахт"дан худди шу нархга сотиб олган эди.\nЛука Йович ўтган мавсум "Реал" сафида жами 5 та ўйинда майдонга тушди. У мавсумнинг иккинчи қисмини "Айнтрахт" сафида ижарада ўтказди ва ўз ҳисобига 4 та гол ҳамда 2 та голли узатма ёздириб қўйди. Унинг мадридликлар билан амалдаги шартномаси 2025 йилга қадар имзоланган.


Руфат Рисқиев ҳаётига бағишланган кўрсатув халқаро фестивалда намойиш этилади / Olamsport.com\n19:19Муҳриддин Тилововни табриклаймиз!\t0 18:46"Барселона" футболчиси "Манчестер Сити"га ўтмоқчи\t0 18:33Суперлига 1-даврасининг янги тақвими эълон қилинди\t0 18:08Ўзбек спортчилари болалигида қандай бўлишган?\t0 17:43Фьюри бокс тарихидаги энг йирик шартномага эга бўлмоқчи\t0 17:20Қозоғистонлик боксчи: Ўзбек боксчиларини мағлуб этиш аввал муаммо бўлмас эди\t0 16:58Педро учун бош даъвогар клублар номи маълум бўлди\t0 16:36"Ҳумо" хоккейчиси Павел Здунов келаси мавсумни қайси жамоада ўтказиши аниқ бўлди\t0 16:11Cехудо ММАдаги энг кучли тўрт нафар жангчи номини айтди\t0 15:47Мария Шарапова энг бақироқ теннисчилардан бири сифатида қайд этилди\t0 15:13"Тоттенхэм" "Атлетико" футболчиси билан шартнома имзоламоқчи 0 14:50Фьюри: Жошуага икки-уч раунд етади\t0 14:24UWW вице-президенти вафот этди\t0 14:03UFC президенти ваъда берди: Конор - Хабиб чемпионлик жанги ўтказилади\t1 13:42"Барселона" италиялик футболчи учун 65 миллион евро таклиф қилди\t0\nРуфат Рисқиев ҳаётига бағишланган кўрсатув халқаро фестивалда намойиш этилади\nТеглар : РоссияРуфат Рисқиев\n17-19 октябрь кунлари Россия Федерациясининг Тольятти шаҳрида кино ва телевидение йўналишида анъанавий VIII "Самара губернияси юлдузлари ва Россия-2019" халқаро спорт фестивали бўлиб ўтади.\nМазкур фестивалга ўзбекистонлик истеъдодли телеижодкорлардан бири Зилола Темирова муаллифлигидаги "Профессионал" кўрсатуви ҳам номинант сифатида таклиф килинган.\nКўрсатувда ўзбек боксини дунёга танитган инсонлардан бири Руфат Рисқиевнинг бокс оламига кириб келиши ва унга бағишлаган умр йўли ҳақида ҳикоя қилинади. Жумладан, фильмда жаҳон чемпионлиги йўлидаги оғир машаққатлари, Монреаль Олимпиадасида кумуш медални қўлга киритгани ва фаолиятидаги кўплаб қизиқарли ва ўзига хос аҳамият касб этувчи воқеалар ҳақида сўз юритилган.\nМаълумот учун, Руфат Рисқиев 12 ёшидан бокс билан шуғуллана бошлаган. Ўз устида тинмай ишлаши натижасида 1974 йилда жаҳон чемпиони ва 1976 йилда Монреал Олимпиадасининг кумуш медали совриндори бўлган.\nСпорт карьерасининг охирида эса Руфат ака "Зангори қўнғироққа ..." фильмида бош ролни ижро этган. У фильмдаги роли билан ўз ҳаётини – ўзбек маҳалласида туғилиб ўсган болакай қай тариқа жаҳон чемпионига айланганини очиб берган.\nК-Лига 2. “Аньянг” ғалаба қозонди, Ғиёсов эса гол урди 0


Нукуслик бармен йигит бир йилда 101 китоб ўқиди- Kruz.uz\nНукуслик бармен йигит бир йилда 101 китоб ўқиди\n16:32, 05.04.2018 1190 0 Wunderkind\nКитоб-инсоннинг энг яқин дўсти, маслахатчисидир. Деган гапни кўп ўқиймиз ва эшитамиз ку базан бунга этибор қаратмаймиз. Ҳозир мен ёшларга таништирмоқчи бўлаётган 24 ёшли Акимов Тўрениязинг эса бунга ишончи комил.\nҲа агар ундай бўлса у бирорта олий талим муассасасининг китобга мутассидан кетган талабаларидан биридир деб ўйлаётган бўлсангиз янглишасиз. Тўренияз бармен бўлиб ишлайди. Шунга қарамасдан у бир йилда 101 та китоб ўқиган.\nҚизиқиб қолган бўлсангиз китобсевар қаҳрамонимиз билан қисқача таништириб ўтсам. Тўренияз Республика ёшлар маркази Қорақалпоғистон бўлимидаги ахборот ресурс марказининг энг фаол аъзоси, у 6 синфгача Нукус шаҳридаги 5 сонли умумталим мактабида, ундан кейин 9 сонли иқтиосослаштирилган мактаб итернатида 9 синфни битириб, Нукус туманидаги Кердер касб-ҳунар колледжида талим олган. Бугунги кунда Нукус шаҳрида жойлашган «Агро» кафесида бармен лавозимида ишлаб келмоқда.\n-Мен китоб ўқишни 21 ёшимда бошлаганман. Китоб ўқиб инсонларнинг яхши-ёмонлигини уларнинг сўзлари ва ҳаракатлари орқали билиб оладиган бўлдим. Кўп ўқимаган вақтларимда бунга этибор қаратмас эдим. Шунингдек яшашдан ўз мақсадимни англадим. Мен биринчи ўринда ўзимни-ўзим комил инсон қилиб тарбиялаб олишим керак. Шундан сўнг гина мен укаларим ва келажакда фарзандларимни комил инсон қилиб тарбиялашим мумкунлигини тушундим.\nЭнг севимли китобим Жек Лондоннинг «Мартин Иден» романи. Бу китоб қахромани ҳаёти ўз ўмримга ўхшаганидир сабаби. Бир сўз билан айтганда асар қаҳрамони китоб ўқиш орқали комил инсон бўлиб, одамларни фарқлашни бошлайди. Севган қизи унинг амалдар бўлишини ҳоқлайди лекин у ёзувчи бўлишни танлайди. Бу билан нима демоқчиман ўқиган инсон ўзини ўзи бошқаради, ўзига нима кераклигини билади ва онги билан қалби бир бўлади,-дейди Акимов Тўренияз.\n“Китоб-беминнат устоз. Ҳар дақиқа у бизни донишмандларнинг билим ҳазинаси билан ошно эта олади”, деган эди буюк шоир ва мутафаккир Мир Алишер Навоий.\nҲақиқатдан ҳам инсон ҳаётида китобнинг ўрни беқиёс. Ҳар биримизнинг билимларимиз асосчиси китобдир. Шунинг учун ҳам Тўренизга ўхшаган ёшлар кўпайиб, жамиятизда юксак манавиятли комил инсонлар сони ортаберсин деймиз.\nбармен йигиткитоб ўқиди


«Australian Open» ҳақида 6 қизиқарли факт\n23.01.2018 01:22 0 312\nМелбурн шаҳрида давом этаётган теннис бўйича дунёнинг энг йирик тўрт турниридан бири – Австралия очиқ чемпионати қизғин паллага кирди. Унинг биз учун қизиқарли жиҳатларига эътибор қаратамиз...\n«Australian Open» турнирининг ўзига хос жиҳатларидан бири унинг жазирама маҳали бўлиб ўтишидир. Ҳар йили метеорологлар об-ҳавонинг иссиқлиги ва рекорд ҳарорат ҳақида бонг уришади. Мусобақа давомида спортчилар муз тўлдирилган пакетлардан нажот излашади, суюқликни кўп истеъмол қилиб, соя жойларни қидириб қолишади. Томошабинлар ҳам кўпинча иссиқдан жабр кўради. Баъзан «тез ёрдам» чақиришга ҳам тўғри келади. Ҳарорат ўлчагич 40 даражани кўрсатиши одатий ҳол. Шунинг учун ҳам ҳакам исталган вақтда ўйинни тўхтатиб, спортчиларга дам бериши мумкин, бу қоидаларни бузиш ҳисобланмайди.\nИлгари барча катта дубулға турнирларини нуфузлироқ саналган «Уимблдон»га мослаштиришга ҳаракат қилишган. Яшил қитъадаги баҳслар ҳам 83 йил давомида чимли кортларда ўтказилган. Австралиядаги илк турнир 1905 йилда бўлиб ўтган бўлса, то 1988 йилгача теннисчилар табиий чимда ўйнашди. Шундан сўнг қаттиқ қопламали кортларга (хард) рухсат берилди. Матс Виландер ҳар иккала турдаги кортларда ғалаба қозонган ягона теннисчи ҳисобланади.\nХХ аср бошида бошқа спорт турлари каби теннисда ҳам аёллар иштирок этмасди. Фақат эркаклар иштирок этган Австралиядаги дастлабки мусобақаларда Родни Хит ғалаба қозонган. 1922 йилга келиб турнирда аёллар ҳам иштирок эта бошлади. Маргарет Моулсворт Австралия очиқ чемпионатида ғалаба қозонган илк аёл теннисчи сифатида тарихга кирган. Дастлабки чемпионларнинг ҳар иккиси ҳам австралиялик эди.\nҲар йили турнирда 40 мингта теннис коптогидан фойдаланилади. Спортчиларга қулайлик яратиш мақсадида 300 дан ортиқ копток олиб берувчи ўсмирлар (болбой) мусобақага саралаб олинади.\nМартина Хингис «Australian Open» тарихидаги энг ёш чемпион ҳисобланиб, ғалаба қозонган йили бор-йўғи 16 ёшда эди. Эркак спортчилар орасида Кен Роузволл яққол рекорчидир. У 18 ва 37 ёшида ғалаба қозониб, «Australian Open»нинг энг ёш ва энг ёши катта ғолиби сифатида тарихга кирган. Рожер Федерерда «энг ёши катта ғолиб» рекордини янгилаш имконияти бор. Бунинг учун у 2019 йилдаги турнирда ғалаба қозониши керак. Турнирда ҳаммадан кўп ғолибликни қўлга киритган спортчи Маргарет Корт саналади. У 11 марта зафар қучган.\nРафаэл Надал ва Фернандо Вердаско иштирокидаги 2009 йилги баҳс турнирнинг энг узоқ давом этган ўйини сифатида тарихда қолган. 5 соату 14 дақиқа давом этган ўйинда Надал 6:7, 6:4, 7:6, 6:7, 6:4 ҳисобида ғалаба қозонган.\nЎзбекистонлик спортчилар орасида энг яхши кўрсаткич Денис Истоминга тегишли. У ўтган йилги турнирда нимчорак финалгача етиб борди. Илк баҳсда хорват Иван Додични мағлубиятга учратган ҳамюртимиз иккинчи босқичда Австралия очиқ чемпионатининг амалдаги ғолиби саналган сербиялик Новак Жоковични 5 сетда 7:6, 5:7, 2:6, 7:6, 6:4 ҳисобида таслим этди. Денис кейинги босқичларда испан Каррено-Бустани қийинчилик билан енгиб, нимчорак финалда болгариялик Григор Димитровга ютқазиб қўяди.\nСпорт 23/08, 12:57\nСпорт 03/04, 20:18\nҚайси спорт тури энг фойдали? Жавоби ёқмаса биздан ўпкаламанг (инфографика)


Толибон билан жангларда бир ҳафтада 300га яқин ҳарбий ҳалок бўлди\n29 октябр 2020, Тошкент вақти: 13:21\nМиллий хавфсизлик кенгаши расмийси Жавод Фейсал.\nАфғонистон ҳукумати тинчлик музокаралари ҳақида сўзлашувлар бораётган бир паллада Толибон ҳужумлари авж олгани ҳақида билдирди.\nМиллий хавфсизлик кенгаши расмийси Жавод Фейсалнинг 22 июнда маълум қилишича, ўтган ҳафта Афғонистонда 18 йилдан бери давом этаётган урушнинг энг қонли кунлари бўлди. Бир ҳафта ичида Толибон ҳужумларида хавфсизлик кучларининг 291 нафар ҳодими ҳалок бўлди, 550 ҳарбий яраланди.\nФейсалнинг билдиришича, ўтган бир ҳафта ичида Толибон 32 вилоятда 422та ҳужумни амалга оширди.\nТолибон расмий вакили Забиуллоҳ Мужоҳид эса ҳукумат вакили берган маълумотларни инкор қилди.\n“Толибон ўтган ҳафтада фақат бир нечта ҳужумларни амалга оширди, бу ҳужумларнинг асосий қисми мудофаа бўлди”,- деди Мужоҳид AFP агентлигига.


Энрике “ПСЖ” билан ўйиндаги муваффақият кимга бағишланишини айтди\n10:02 / 09.03.2017\n«Барселона» бош мураббийи Луис Энрике Чемпионлар лигасининг 1/8 финали доирасидаги «ПСЖ» билан ўйинда (6:1) қўлга киритилган ғалаба ҳақида ўз фикрларини билдириб ўтди. Кўк-анорранглилар икки ўйин натижасига кўра 6:5 ҳисобида устун келди.\n«Бизлардан ҳеч ким ҳаттоки бир сонияга бўлса ҳам ишончини йўқотмади. Агарда ўтказиб юборилган тўпни ҳисобга олмасак, „Барселона“ ажойиб футбол кўрсатди, биз жуда таваккал қилдик, бироқ бунга сабаблар бор эди. Омад калити бизнинг самарадорлигимизда бўлди. Қолган чорак финалчилар биз туфайли ўзларини ноқулай ҳис этишлари аниқ. „Барселона“га 0:4 ҳисобидаги мағлубиятдан кейин ҳам ишонганларни алоҳида таъкидлаб ўтган бўлардим. Бу муваффақият уларга бағишланади, сабаби бу кўргазмали ўйин эмас, балки ҳақиқий футбол бўлди», - дея Луис Энрикенинг сўзларини келтиради Marca нашри.


Инсон миясининг уникаллиги нимада? – Neyro.uz\nИнсон мияси ривожланиш натижасида янги имкониятларни шакллантириши мумкин. Бу савол анчадан бери олимларни қизиқтириб, турли фаразлар вужудга келган. Машҳур олим-тилшунос Ноам Хомский ва унинг касбдошлари илгари сурган фаразга кўра, мияда туғма мия модуллари мавжуд бўлиб, улар инсонга хос бўлган когнетив(ақлий-хиссий) функцияларга, масалан тилни ўзлаштириш каби кўникмаларга жавоб беради. Тилнинг мавжудлиги ва мулоқотнинг мураккаб механизмлари инсон учун жуда муҳим: барча замонавий технологиялар – биз маълумотларни авлоддан-авлодга етказиб бера олганимиз учунгина мавжуддир.\nТабиийки, ушбу фараз олимларни қизиқтириб қўйди ва улар мияда биокимёвий даражадаги бундай модулларнинг мавжуд эканига далиллар излай бошладилар. Аммо топа олмадилар. Буни қарангки, инсон миясида янги функциялар пайдо бўлаверади, аммо бу функцияларга жавоб берувчи тизим йўқ. Аввалига бу ҳолат олимларни ҳайратга солди. Бошқа тарафдан қараганда эса инсон мияси жуда мослашувчан бўлиб, инсулътни бошидан кечирган қария ҳам маълум вақтдан сўнг йўқотилган қобилиятларнинг бир қисмини тиклай олади. Бунда миядаги зарар етган қисмларнинг функциясини соғлом қисмлар ўз зиммасига олади.\nМиянинг мослашувчанлиги икки даражада мавжуд. Биринчиси бу, миямизнинг маълумотни қаъбул қилиш қобилиятидир. Масалан ҳашаротлар миясини олсак, уларнинг хулқ-атвори мия тизимида аниқ белгилаб қўйилган. Яъни, ҳар қандай ҳолатга улар маълум бир шаклда муносабат билдирадилар. Уларнинг хулқ-атворида ҳеч қандай мослашувчанлик мавжуд эмас, сабаби – хулқ-атвордаги барча инстинктлар мияда аниқ тизимга солинган. Инсоннинг хулқ-атвори эса мияда аниқ белгилаб қўйилмаган. Масалан сизга мушуклар ҳужум қилса, сиз аввалига чўчиб кетасиз, кейин эса бу шунчаки мушук эканини англагач сиздаги қўрқув йўқолади. Айнан шу инсон миясидаги мослашувчанлик қобилиятидир.\nМия мослашувчанлигининг кейинги даражаси – бу, нейрон туташмаларнинг мослашувчанлигидир. Инсультдан кейинги йўқотилган қобилиятларнинг тикланиши бунга мисол бўла олади. Янада аниқроқ мисоллар ҳам мавжуд. Масалан, болаларда кузатилувчи шундай касалликлар борки, бунда мияда аутоиммун реакция рўй бериб, тез-тез содир бўлувчи эпилепсия хуружларига(тутқаноқ), агар вақтида даволанмаса, ўлимга олиб келади.\nБу дардни даволашнинг ягона маълум усули – мия яримшарларидан бирини олиб ташлашдир.\nАлбатта, йўқотилган бутун-бир яримшарнинг ўрнини қоплаш учун бола миясига 1 йилдан ошиқроқ вақт талаб этилади. Буни қарангки, ушбу давр ичида барча қобилиятлар тикланиб, бундай одамнинг ярим мияси йўқ эканини ҳеч ким гумон ҳам қилмайди. Ушбу мисолдан нейрон туташмаларнинг мослашувчанлиги яққол кўриниб турибди: нейронларнинг зарар етган қисм функцияларини соғлом қисмлар ўз зиммасига олади.\nБу ҳолат маълум бўлгач олимлар тушундиларки, инсон миясида тилга жавоб берувчи маълум қисм ва тизимлар мавжуд эмас, сабаби, миянинг турли қисмлари турли функцияларни ўз зиммасига олиши мумкин. Бундан келиб чиқадики, маймун миясидаги маълум нейрон тизим қўл ҳаракатларига жавоб берса, инсонда у тилнинг ҳаракатланишига жавоб бериши мумкин. Шунинг учун ҳам биз маймунлар каби имо-ишоралар ўрнига нутқ орқали мулоқот қилиш имконига эгамиз.\nМиянинг модулли тизими ғояси билан бир вақтда неотеник фараз ҳам юзага келди. Неотения – бу, вояга етган организмнинг бошқа турлардаги болаларга хос ривожланиш хусусиятларини ўзида сақлаб қолишидир. Масалан, аксолотли – личинкаларни эслатувчи жонзотлар бўлиб, айни вақтда улар вояга етган организмлардир.\nИнсонга келсак – 100 йиллар олдин олимлар инсон мия чаноғи ва унинг шаклини ўрганишни хуш кўрардилар ва ажойиб ҳодисага дуч келдилар: вояга етган одамнинг мия чаноғи шимпанзе, горилла ёки бошқа одамсимон маймун боласининг мия чаноғига ўхшар экан. Маймуннинг мия чаноғи ҳаёти давомида ривожланиб боради, инсон мия чаноғининг шакли эса болалик давридагидек шаклида қолади. Эътибор берган бўлсангиз, шимпанзе кичиклик вақтида улар одамга кўпроқ ўхшайди. Вояга етган маймунда эса улкан жағ ва нисбатан кичик мия чаноғини кўрасиз.\nУшбу кузатувлардан сўнг 1970 йилларда машҳур эволюцион биолог Стивен Джей Гулд ўз фаразида – гап суякларда ҳам эмас, балки инсон мияси ҳеч қачон ўзининг инфантил хусусиятлар(илк ривожланиш давридаги хусусиятлар)ини йўқотмаслигида, деган ғояни илгари сурди. Шунинг учун ҳам биз ўқиб-ўрганиш имконига эгамиз, бизда улкан ижтимоий алоқалар мавжуд, биз қизиқувчанмиз. Биз гўёки бутун умримиз давомида бола бўлиб қоламиз.\nТабиийки, инсон мияси бутунлай болаликдаги холатда қолмайди, аммо ривожланишдаги айрим жараёнлар ҳақиқатдан ҳам ниҳоятда секинлаштирилган. Масалан, нейрон туташмаларнинг шаклланиши катта муддат – 10-15 йилни ўз ичига олади. Бу эса одам ушбу узоқ муддат давомида психологик жиҳатдан вояга етмаган ҳисобланиб, мустақил бўла олмайди, дегани. Агарда жамоанинг бошқа аъзолари: ота-она ва қариндошлар бўлмаса, инсон бу даврда ҳаёт учун мустақил кураша олмайди.\nПокиза-мия: кичкина тозоловчилар ёки Эйнштейннинг миясига нима бўлган? »


12:25 / 25.07.2018 2527 pdf Ўқиш режими + -\nЭрталаб боласини мактабга олиб борган ота ўйчан эди. Хаёлнинг минг бир туйнугига бош суқиб чиқаркан, иш сўраб мурожаат қилган жойларидан қандай натижа чиқишини сабрсизларча кутарди. Ўйчан алпозда уёқдан буёққа юрар экан, мактабнинг ён тарафидаги кўча бўйида бир сумкага кўзи тушиб қолди. Бировнинг сумкаси тушиб қолгани аниқ эди. Бошқа пайтларда гавжум бўлган кўчада тонгда қатнов кам бўлгани учун сумкани ҳеч ким кўрмаган, чамаси. Сумкани қўлига олиб, очар экан ҳайратдан қотиб қолди. Унинг ичи тўла пул эди. Ўша кунларда йўқчилик жонидан ўтиб кетган бўлса-да, эркакнинг хаёлидан ёмон ўй ўтмади. “Вақти келиб бу кунлар ўтади ва албатта менга ҳам хайр эшиги очилади! Бировнинг ҳақига кўз тикмайман!” дея ўйлади. Сумка ичида эгасига тегишли бирор ҳужжат бўлмагани учун полиция идорасига қараб йўл олди.\nПолиция маъмурига вазиятни тушунтирган эди, маъмур бир неча соат олдин бир портфелни излаганларини маълум қилди. Шу тариқа топилган омонат эгасига топширилди ва бу киши билан ҳам юзлаштирилди. Портфел эгаси бир кун олдин иш сўраб мурожаат қилган ширкатнинг бошлиғи эканини кўрган киши бутунлай шошиб қолди. Сумканинг эгаси миннатдорчилик билдириб, эркакнинг яхшилигини муносиб тақдирлади. Албатта, бир кун аввал ширкатига иш истаб сўровнома тўлдирган кишини эслади. Бу воқеадан бир кун ўтиб, унга ширкатдан қўнғироқ бўлди ва ўзига маъқул шартларда ишга қабул қилингани айтилди. Бу хушхабар, шубҳа йўқки, эркакни севинч осмонининг еттинчи қаватига кўтарди...\n12:14 / 25.07.2018 2503\n05:18 / 26.07.2018 2006\n2051 19:09 / 10.12.2018\n5436 13:08 / 15.11.2018\n1223 19:05 / 21.12.2019\n4285 05:00 / 28.02.2017


ЎзА - Франция – қудратли иқтисодиётга эга давлат\n09.10.2018 12:09:29 Чоп этиш версияси\nФранция – қудратли иқтисодиётга эга давлат\nФранция – Ғарбий Европадаги энг йирик давлат. У ҳудудининг катталиги жиҳатдан Европа Иттифоқида биринчи ўринда туради. Мамлакатнинг умумий майдони 544 минг квадрат км.ни ташкил этади. Унинг учдан икки қисми текисликдан иборат.\nУшбу мамлакатни иқлим ўзгаришларига қараб уч хил минтақага бўлиш мумкин: Океан минтақаси (Ғарбдан), Ўрта ер денгиз минтақаси (Жанубдан) ва Континентал минтақа (мамлакат маркази ва Шарқдан). Мамлакат ҳудудининг 82 фоизи, аниқроғи 45 миллион гектар майдони қишлоқ хўжалиги ерлари ва ўрмонзорлардан иборат. Ўрмонзорлар салмоғи жиҳатидан Франция Европа Иттифоқида фақатгина Швеция ва Финляндиядан кейинги учинчи ўринда туради. Мамлакат аҳолиси 62 миллион киши (2016 йилги маълумот)дан ортиқ бўлиб, бир кв. км.га 105 киши тўғри келади. Аҳолининг тенг ярмидан ортиқроғи шаҳарларда яшайди. Аҳоли сони жиҳатидан Франция Европада Германиядан кейин иккинчи ўринда туради. Мавжуд аҳолининг 93 фоизини французлар ташкил этади.\nФранция – динга эркинлик берган давлат. Бу ерда қарйиб барча динларга мансуб аҳоли истиқомат қилади, яъни католиклар 81,4 фоизни, мусулмонлар 6,9 фоизни, протестантлар 1,6 фоизни, иудистлар 0,4 фоизни ва бошқа диндагилар 8,1 фоизни ташкил этади.\nФранциянинг давлат тузилиши – республика\nМамлакатни давлат президенти бошқаради. Президент 7 йилга сайланади. Франция республикаси қуйидаги ҳолатда таркиб топган: мустамлака ерлар (22 та чегарадош ва 96 та маъмурий терреториал округ), 4 та денгизорти маъмурий территориал округ (Гваделупа, Мартиника, Гвиана, Реюьон), 4 та денгизорти ҳудуд (Француз Полинезияси, Янги Каледония ороли, Уоллес ва Футуна, Жанубий ерлар ва Франция Антарктидаси), шунингдек, алоҳида ҳақ-ҳуқуқларга эга ҳудуд (Майор, Сен-Пьер Микелон).\nМамлакатнинг олий органи – парламент. У сенат ва икки палатали парламентдан ташкил топган. Франция Европа Иттифоқи (ЕИ), Евратом, Ғарбий Европа Иттифоқи ва бир неча сиёсий ҳамда иқтисодий ташкилотлар аъзоси. 1949 йилдан эса НАТОга аъзо саналади.\nФранция иқтисодиёти – қудратли давлат\nФранция кенг тараққий этган индустриал – аграр давлат. У кўпгина ерости қазилма бойликларига ҳам эга. Яъни бу ердан темир рудаси, тошкўмир, уран рудаси, боксит ва калий тузи кўп миқдорда қазиб олинади.\nЯлпи ички маҳсулот (ЯИМ) ва саноат моллари ишлаб чиқариш жиҳатидан у дунёда тўртинчи (АҚШ, Япония, Германиядан кейинги) ўринни эгаллайди. Четга маҳсулот экспорт қилиш (асосан, машина ва замонавий технологиялар) бўйича ҳам тўртинчи, қимматли заҳираларга эгалиги бўйича эса учинчи (АҚШ ва Япониядан кейинги) ўринни банд этган. Шунингдек, Франция Европада қишлоқ хўжалик маҳсулотларини ишлаб чиқариш ва экспорт қилиш борасида биринчи ўринда туради.\nМамлакат Ғарбий Европадаги интеграциялашув жараёнларида ҳам фаол иштирок этади. Франция иқтисодиёти учун характерли жиҳатлардан бири йирик монополия маҳсулотлари ишлаб чиқаришдир. Айни кунда иккита йирик компания пўлат эритиш ва ундан маҳсулот тайёрлаш бўйича 70 фоизлик улушни, электрли ва электр технология асбоб-ускуналари ишлаб чиқариш бўйича 50 фоизлик улушни ва автомобиль ишлаб чиқариш бўйича қарйиб 100 фоизлик улушни ўз қўлида ушлаб турибди. Энг монополлашган ишлаб чиқариш ҳарбий соҳадаги саноат молларидир.\nЭътиборлиси, французларга хос саноатлаштиришнинг муҳим кўриниши катта-катта ишлаб чиқариш объектларини бутунлай ҳокимлик тарзида эгаллаганликдадир. Бундай ҳолатда мамлакатда юз хил турдаги саноат ишлаб чиқариш турлари 20 та шундай йирик мулк эгалари тасарруфида. Масалан, «Пежа-Ситреон» ва «Рено» монополистларида автомобил саноати, «Эльф-Акитен» монополистларида нефть саноати ва «Юнизор-Сянсилор»да қора металлургия, шунингдек, «Компания женерал электросите»да ядро энергетика, «Рон-Пуленка» монополистларида эса кимё саноати кабилар. Мазкур мамлакат иқтисодиётининг яна бир ўзига хослиги гигант, йирик корхоналар ҳамда кичик ўрта тадбиркорлик корхоналари капиталлари (маблағлари) марказлашган молиявий муассасаларда сақланмаслигидир.\nФранция электр энергияси ишлаб чиқариш бўйича Европада етакчи давлатлардан саналади. Мамлакат ҳар йили 490 миллиард киловатт/соат электр энергияси ишлаб чиқариш қувватига эга. Умуман олганда, Франция электр энергияси ишлаб чиқариш бўйича дунёда АҚШ, Хитой, Япония, Россия ва Канададан кейинги 6-ўринда туради.\nМухтасар айтганда, Франция иқтисодиёти айни пайтда қудратли ва жадал ривожланаётган давлатлардан бири. Профессионал хизмат кўрсатувчи PwC гигантининг ўтган йилги "Келажакка назар: 2050 йилга бориб қайси мамлакатлар иқтисодиётида глобал ўзгаришлар рўй беради?" номли ҳисоботида дунёнинг энг кучли иқтисодиётга эга бўлиши кутилаётган 32 мамлакат орасида Франция 4 705 миллиард доллар билан 12-ўринни банд этгани юқоридаги фикримизни тасдиқлайди.\nҚишлоқ хўжалигида етакчи\nФранция қишлоқ хўжалик маҳсулотлари етиштирувчи ва уни четга экспорт қилувчи дунёдаги етакчи давлатлардан бири. Унинг табиий иқлим шароити бу ерда қишлоқ хўжалик маҳсулотларидан мўл ҳосил етиштиришнинг имконини беради. Чорвачилик Франция қишлоқ хўжалигининг энг ривожланган тармоғи бўлиб, соҳада қўлга киритилаётган сармоянинг учдан икки қисми айнан шу тармоққа тўғри келади.\nЧорвачиликда эса наслчилик, бўрдоқичилик ва гўшт-сут йўналиши муҳим аҳамият касб этади. Франция мол гўшти, ёғ, сут ва сут маҳсулотлари ишлаб чиқариш бўйича дунёда нуфузли мамлакат сирасига киради. Масалан, у бу борада Европа Иттифоқида иккинчи, дунёда эса бешинчи ўринни эгаллайди. Дон маҳсулотларидан – буғдой, арпа, шоли ва маккажўхори, шу билан бирга қанд лавлаги, картошка ва сабзоват экинлари етиштиришда ҳам Францияда катта тажриба тўпланган. Вино тайёрлашда у жаҳонда Италиядан кейинги иккинчи, коньяк ишлаб чиқаришда эса биринчи ўринни эгаллайди.\nМамлакатда қишлоқ хўжалик майдонлари кўпгина ер соҳибларига бўлиб берилган. Хўжалик юритиш икки турда – оилавий пудрат ва саноатлашган усулда ташкил этилган. Француз қишлоқ хўжалиги янгича кечган ислоҳотлар туфайли соҳа жуда тез саноатлашди, ҳеч қандай банк ва савдо маблағларисиз ривожланди. Агар илгари қишлоқ хўжалиги маҳсулотлари монополист ташкилотлар капитали воситасида қайта ишланган бўлса, ҳозирда соҳа ўз капитали, ўз корхоналарига эга. Франция қишлоқ хўжалиги мамлакатда ягона агросаноат мажмуаси таркибига киради.\nЎзбекистон ва Франция – ишончли ҳамкорлар\nЎзбекистон ва Франция ўртасидаги дипломатик муносабатлар 1992 йил 1 мартда ўрнатилган.\n1992 йилдан июндан бошлаб Франциянинг Ўзбекистонда, 1995 йил март ойидан бошлаб эса, Ўзбекистоннинг Францияда элчихонаси фаолият бошлаган.\nБугунги кунда Ўзбекистонда Франциянинг дунёдаги ўрни ва роли юқори баҳоланади. Икки мамлакат ўртасида кўплаб соҳаларда – сиёсий, савдо-иқтисодий, маданий, илмий-гуманитар, туризм... тенг шерикчилик тамойилига асосланган ҳолда самарали ҳамкорлик олиб борилмоқда.\nФранция Ўзбекистон Республикасининг Европа Иттифоқидаги энг муҳим шерикларидан. 2017 йилда икки мамлакат ўртасидаги ўзаро товар айирбошлаш ҳажми 251,6 миллион АҚШ долларини ташкил этди.\nБугунги кунда “Эйрбус”, “Текнип”, “Обертюр”, “Талес”, “Сериннов”, “Комау Франс” каби ўнлаб француз компаниялари Ўзбекистонда турли савдо-иқтисодий лойиҳаларни амалга ошириб келмоқда.\nЎзбекистондаги энг кўп сайёҳ айнан Франциядан ташриф буюради\nФранция туризм салоҳияти бўйича дунёда етакчи давлатлардан саналади. БМТнинг Халқаро сайёҳлик ташкилоти берган баёноти ҳам буни далиллайди.\nЖорий йил бошидаги мазкур баёнотга кўра, 2017 йил дунёда саёҳат қилган инсонлар сони 1 миллиард 322 миллионни ташкил қилган. Уларнинг 42 фоизи 10 та давлат ҳиссасига тўғри келади. Рўйхатнинг энг юқори қисмидан 88,9 миллион сайёҳ билан Франция жой олган. Иккинчи ўрин Испанияга тегишли – 82,2 миллион. АҚШга учинчи ўрин насиб қилди – 72,9 миллион. 4-5 – ўринлар Хитой ва Италияга тегишли.\nЎзбекистон ва Франция ўртасидаги туризмни ривожлантириш борасида мустаҳкам алоқалар ўрнатилган. Ўзбекистондаги энг кўп сайёҳ айнан Франциядан ташриф буюраётгани ҳам бунинг ёрқин исботидир.\nМасалан, Ўзбeкистон Рeспубликаси Туризмни ривожлантириш давлат қўмитасининг маълумотига кўра, 2016 йилда мамлакатимизга ташриф буюрган француз сайёҳларининг сони 4 889 кишини ташкил қилган бўлса, 2017 йилда бу кўрсаткич 5 748 кишига етди. 2018 йилнинг дастлабки саккиз ойига кўра, мамлакатимизга саёҳат қилаётган францияликлар сони 9 172 нафарни ташкил қилмоқда.\nЭътиборлиси, Президентимизнинг 2018 йил 4 октябрдаги фармонига мувофиқ, шу йилнинг 5 октябридан эътиборан Франция Республикаси фуқаролари учун 30 кунгача муддатга визасиз режим кучга кирди. Энди Франция фуқаролари Ўзбекистонга 30 кун мобайнида визасиз саёҳат қилишлари мумкин.\nБу, ўз навбатида, Ўзбекистон ва Франция ўртасида ўзаро маданий, илмий ва таълим соҳаларидаги ҳамкорлик алоқаларини янада кучайтиришга, халқаро муносабатларни ривожлантириш учун қулай шароитлар яратишга, шунингдек, мамлакат инвестицион муҳити ҳамда туристик салоҳияти ривожига хизмат қилади.\nТарихий ташриф – янги имкониятлар эшигини очади\nПрезидентимиз Шавкат Мирзиёевнинг Франция Президенти Эммануэл Макроннинг таклифига кўра, ушбу мамлакатга тарихий ташрифи икки мамлакат ўртасидаги ҳамкорликнинг янги саҳифаларини очиши муқаррар.\nДавлатимиз раҳбарининг Европа қитъасига биринчи давлат ташрифи ҳисобланган ушбу сафар тўғридан-тўғри хорижий инвестицияларни мамлакатимиз иқтисодиётига жалб қилиш, савдо-иқтисодий, маданий-гуманитар алоқаларни янада мустаҳкамлаш, бизнес-тузилмалар ўртасида ҳамкорликни ривожлантириш учун қулай имкониятлар яратади. Франция орқали бутун Европа жамоатчилиги эътиборини Ўзбекистон салоҳиятига қаратилиши шубҳасиз.


Ўзбекистонда коронавирусга қарши тўлиқ эмланганлар сони 972 807 нафарга етди - EFFECT.UZ\n. 12:43 | 15.07.2021\n14 июлда мамлакатимиз ҳудудлари бўйлаб 145 565 доза COVID-19га қарши вакцина қўлланилди. Улардан: 1-босқич эмланганлар 95 557 нафарни, 2-босқич эмланганлар 36 812 нафарни, 3-босқич эмланганлар 13 196 нафарни ташкил қилди. Бу ҳақида Соғлиқни сақлаш вазирлиги матбуот хизмати хабар берди.\nАйни кунгача мамлакатимизда жами 5 275 191 доза вакцинадан фойдаланилди. Улардан: 1-босқич эмланганлар 3 253 677 нафарни, 2-босқичда эмланганлар 1 490 368 нафарни, 3-босқич эмланганлар 531 146 нафарни ташкил қилди.\nШу кунгача тўлиқ эмланган фуқаролар 972 807 нафарни ташкил қилмоқда. 14 июль кунидаги эмлаш кўрсаткичлари бўйича юқори ўринларни: Наманган вилояти (23 821 доза), Фарғона вилояти (20 575 доза), Самарқанд вилояти (14 920 доза) банд қилди.\nЖами эмлашлар бўйича юқори кўрсаткичлар: Наманган вилоятида 675 195 доза, Фарғона вилоятида 668 510 доза, Андижон вилоятида 597 084 дозани ташкил қилмоқда.


Хадича билан никоҳланишлари - Hidoyat.uz\nАсосий саҳифа Мақолалар Хадича билан никоҳланишлари\nЧоп этилди Avgust 19, 2019 Хадича билан никоҳланишлариda fikr bildirishni o'chirish\nЯна ўз сўзимизга келайлик. Шундоқ қилиб, Пайғамбаримиз Хадича онамиз билан яқин ўттиз йил энг кўнгилли ҳолда умр ўтказдилар. Ҳаётликларида устиларига хотун олиш ихтиёрини қилмадилар. Лекин Пайғамбаримизнинг муборак ёшлари қанча улғайган сари ботиний (ички) аҳволлари, руҳоний сифатлари шунчалик қувват топиб кучаймоқда эди. Мундоғ бўлишлари эса, олдинги кунларида пайғамбарликнинг улуғ вазифасини бажариш учун тайёрланиш эди. Хилватда ёлғиз ўтириб, тоат-ибодат қилишни, ҳамиша Худо ёди билан машғул бўлишни кўп суяр эдилар. Шу сабабдин беш-ўн кунга етарли озиқ-овқат тайёрлатиб, шу тугагунчалик Макка шаҳридин четроқда бўлган Ҳиро тоғидаги бир ғорга кириб, Худога ибодат қилур эдилар. Ҳар бир чиққанларида ўн-ўн беш кун хилват ўтказиб, тоғларда ёлғиз қолган кунлари кўп бўлур эди. Бориш-келиш йўлларида бир неча мўъжизаларни кўрар эдилар. Шундоқки, ғайбдин маъноли товушлар эшитилар эди. Ёғочу тошлардин: “Ассалому алайкум, ё Расулаллоҳ”, деган салом овозлари чиқар эди.\nАйниқса, бундай мўъжизалар ваҳий келишига олти ой қолганда кўпая бошларди. Ўзлари пайғамбар бўлишларини шу чоққача билмас эдилар. Одатдин ташқари воқеалар кўрилганида, “жин-шайтонлар тарафидин бундоғ ишлар бўлур”, деган гумон ҳам кўнгилларига келур эди. Чунки ўшал замондаги араблар ичида жинлар билан алоқа боғлашган, ғайбдин сўзлайдирган бир хил одамлар бор эдиким, аларни “коҳин” деб айтур эдилар. Бундоғ одамлар араблар орасида олий даражали олим ҳисобланиб, ўзаро ечилмаган мушкул ишлар коҳинлар ҳукмига ташланур эди, ҳар қандоқ ишлар устида чиқарилган ҳукм албатта қабул қилиниши керакдур, деган эътиқодда эдилар. Коҳинлар олдида ғайб ишлари яширин эмас, деган арабларнинг ишончлари бор эди. Буларнинг энг чўнглари Шом арабларидин икки киши бўлиб, бирининг оти – Шиқ, иккинчисининг номи Сатиҳ эди. Бунинг тан яратилиши ўзгача бўлиб, бош суягидин бошқа ҳеч устихони йўқ эди. Йиғин мажлисларига олиб бормоқчи бўлсалар, кийгиз йўргагандек ани йўргашиб, хуржунга солиб олиб боришар эдилар. Бош суягидин бошқа жасади юмшоқ, шундоққина гўшт эди. Мана шу икки коҳин қирқ йил илгари Пайғамбаримизнинг келишларидин, Ислом динининг ривож топишидин хабар берган эдилар.\nНўширавон Одил шул замонда Эрон подшоси эди. Унинг кўрган қўрқинчли тушига таъбир бериб, Эрон давлати йўқ бўлишини билдиришган эдилар. Бу икки коҳиннинг сўзлари қирқ йилдан сўнгра шулар дегандек келгани ҳамма тарихий китобларда ёзилган машҳур сўздир. Ва ҳам Қуръони каримнинг мазмунича, ўтган пайғамбарлар ҳар қайсилари ўз умматларига Пайғамбаримиз келишларидин башорат берганлари маълумдир. Замони саодатга эришaдиганлари бўлса, аларни тўхтовсиз имон келтиришга васият қилган эдилар. Таврот, Инжилда ва бошқа пайғамбарлар китобларида ҳам шундоқ башоратлар берилган эди. Улардин қолса, араб коҳинлари тарафидан ҳам бу ҳақда турли хабарлар тарқалиб, Пайғамбаримизнинг чиқишлари китобли ва китобсиз халқ ичида кутилмакда эди. Мана ўша давр араблари ичида коҳинлар шундоқ ривож топқонлиқдин Пайғамбаримиз кўнгилларига: “Бу менинг ишим ҳам шундоқмикин?” деб гумон келди. Инсончилик тарафидин бундоқ хаёлларнинг бўлиши пайғамбарларга ҳам мумкиндир.\n“Тарихи Муҳаммадий” асаридан


Ўзбек аёлларини ўзбек эркак мулозим ечинтирган видео тарқалди « Ўзбекистон Халқ Ҳаракати\n07 October 2013 - 15:10\nWhatsApp орқали юборилган видеотасвирда бир гуруҳ қизлар Ўзбекистоннинг бизга номаълум идорасида эркак мулозим томонидан ечинтирилмоқда.\nБир ярим дақиқалик видеотасвирда кадр ортидаги эркак киши аёлларга ечинишни буюради. Тасвирга олинаётган аёллар эса буйруққа ҳеч бир қаршиликсиз итоат қилган ҳолда уст ва ички кийимларини ечади.\nВидеотасвир Ўзбекистоннинг айнан қайси туман ёки шаҳрида, қайси идорасида олингани ҳозирча номаълум. Лекин ўзбек аёлларининг эркаклар томонидан ечинтирилиши жараёни айнан Ўзбекистон ҳудудида бўлиб ўтаётгани аниқ.\nҚизларни ечинишга буюраётган эркак мулозимнинг шеваси, гапириш оҳангидан аёлларни ғайриоддий текшириш жараёни Ўзбекистоннинг жанубида кечаётгани сезилади.\nШуни ҳам айтиш лозимки, Ўзбекистонда очиқчасига таҳқирланаётган ўзбек аёлларнинг қандай иш билан шуғулланиши ҳам номаълум.\nАйни пайтда ўзбекистонликлар орасида яшин тезлигида тарқалиб, қўл телефонлар орқали қўлма–қўл бўлиб кетган видеотасвир мамлакат ичкариси ва ундан ташқарида жуда катта баҳсларга сабаб бўлмоқда.\nБутун дунёда амалдаги тажрибага биноан, аёлларни текшириш ёки тинтув ишлари аёллар томонидан амалга оширилади.\nЎзбекистоннинг чегара ҳудудларида назорат ўтказиш пунктларида инсон ҳуқуқларининг қўпол тарзда бузилаётгани қайдга олинган. Ўзбек божгирлари йўловчи аёлларга ўта қўпол муносабатда бўлаётгани, ҳатто баъзи ҳолатларда қиз-жувонларга тегажоғлик қилаётгани кузатилган.\nБугун Ўзбекистон давлат тизимларида аёл кишини текширувчи аёл ходимлар ёки замонавий ускуналар йўқми? Нима учун бу “масъулиятли иш” эркак мулозимларга юклатилаяпти? Бундан кўзланган мақсад ўзбек мулозимларининг кўнгил хушлигими ёки аёлларини таҳқирлашми бу ноаниқ қолмоқда.


Кўча футболи «қоида»лари » Ўзбекистон янгиликлари – Zamin.uz\n27-12-2014 | 12:07\nZAMIN.UZ / Спорт / 27 Декабр 2014 года768\nКўча футболи «қоида»лари\nБарча профессионал ўйинчилар футболга дастлаб кўча футболи орқали кириб келади. Умуман олганда, ёшлигида тўп тепмаган, кўча чангитмаган ўғил бола бўлмаса керак. Келинг, ҳазиломуз кўринса-да, кўча футболининг “қонун-қоидалари”ни бир эслаб ўтамиз.1. Ҳеч қанақа ҳакам бўлмайди !2. Тасаввур қилиб бўлмас ҳисоблар — 16-32, 29-22 ва ҳоказо.3. Жамоадаги энг "дўмбоқ" ўйинчи доимо дарвозада туради.4. Тўп эгаси ҳеч қачон дарвозага турмайди!5. Пенальти фақатгина футболчи ётиб олиб сўкинишни бошлаганидан сўнггина белгиланади.6. Ўйин қоронғу тушгунига давом этади.7. Ўйин фақатгина тўп эгаси "аразлаб" тўпни уйга олиб кириб кетиб қолсагина тўхтатилади.8. Майдоннинг қандай ҳолатдалигининг аҳамияти йўқ. Стадион бўлиши шарт эмас.9. Дарвоза бўлиши шарт эмас! Тош ҳам бўлаверади.10. Ҳамма ҳакам. Агар тўп қўлга тегса, рақиб жамоа ўйинчилари бараварига "рука" деб бақиришади.11. “Оффсайд” деган тушунча мавжуд эмас.12. Ўйин вақти чегараланмайди. Одатда бу ҳисоб билан чегараланади. Мисол учун ким биринчи 10, 20, 30та ва ҳоказо гол ургунча.13. Форма бўлиши шарт эмас.Манба: www.stadion.uz.


Араб давлатлари лигаси саммити ниҳоясига етмоқда\n10 апрел 2021, Тошкент вақти: 16:41\nЛивияда Араб давлатлари лигаси етакчиларининг саммити ниҳоясига етмоқда.\nСаммитнинг биринчи кунида Араб давлатлари лигаси Бош котиби Амр Мусса Араб давлатлари лигасига аъзо 22 давлат етакчиларини Эрон билан унинг минтақада тобора ортиб бораётган таъсири ва можароли ядровий дастури юзасидан тўғридан-тўғри мулоқот бошлашга чақирди.\nАмр Мусса, шунингдек, Эрон ва Туркия вакиллари иштирокида минтақавий ҳамкорлик форуми ўтказишни таклиф қилди.\nМазкур саммитда Яқин Шарқ тинчлик жараёнига оид масалалар ҳам муҳокама қилинди.\nАраб давлатлари лигаси Бош котиби Исроил ҳукуматининг шарқий Қуддусда янги турар-жой биноларини қуриш режаси Яқин Шарқ тинчлик жараёнига салбий таъсир кўрсатиши хусусида огоҳлантирди.